ИнстаФорексдан ДЕМО-ҳисоб-варақларининг мижозлар кабинети\nИнстаФорекс компанияси ўз маблағларини йўқотиш хавфисиз валюта бозорида ўз билимлари ва тажрибаларини текширишга қарор қилган ишни энди бошлаган трейдерлар учун қўшимча имкониятлар беради.\nЭнди Сизда ДЕМО-ҳисоб-варақлари Кабинетининг янгиланган интерфейсидан фойдаланиб Meta Trader 4 савдо платформасининг ишлаши ва функционалини ўзлаштириб олишнинг ажойиб имконияти мавжуд. Мазкур сервис компания мижозларига аввал фақат ҳақиқий ҳисоб-варақлари эгалари фойдаланиши мумкин бўлган воситаларнинг тўла тўпламидан фойдаланиш имкониятини беради. Хусусий ишланмаларни ҳар бир мижознинг янада қулай ишлаши учун жорий қилиш ва фойдаланиш - ИнстаФорекс компаниясининг асосий вазифаларидан биридир.\nМижозларнинг янги ДЕМО-ҳисоб-варақлари кабинети бўлимларини тақдим этамиз:\nШунингдек, ДЕМО-ҳисоб-варақлари эгалари янги кабинетда баланс маблағларининг ўзгариши графиги билан ҳисоб-варағининг ҳолати бўйича йиғма маълумотдан фойдаланиш имкониятига эга бўлишлари мумкин. Бундан ташқари, ДЕМО-ҳисоб-варағининг ҳар бир эгаси ДЕМО-ҳисоб-варақлари кабинетида кириш мумкин бўлган функционал ёрдамида мустақил равишда савдо елкаси ўлчамини 1:1 дан 1:1000 гача оралиқда ўзгартириши мумкин. Сизда кабинетдаги ўзингизнинг барча ўқув ҳисоб-варақларингизни бирлаштириш ва улар орасида унисига ёки бунисига ўтиб, ҳар бир ДЕМО-ҳисоб-варағининг ҳолатини кўриб чиқишингиз мумкин. ДЕМО-ҳисоб-варақлари кабинети билан Сиз доим охирги янгиликлар ва воқеалардан хабардор бўлишингиз мумкин, барча зарур ахборотни "Компания янгиликлари" ва "ИнстаФорексдан промо-акциялар" бўлимидан олишингиз мумкин.\nИшлаш учун Сиз ИнстаФорекс компанияси Трейдернинг Мижозлар кабинети саҳифасида авторизациядан ўтишингиз керак, бунинг учун ДЕМО-ҳисоб-варағи рақамини ва паролини киритишингиз етарли.\nЯнги ДЕМО-ҳисоб-варақлари кабинети нинг барча имкониятларини тестдан ўтказинг, бунинг учун ДЕМО-ҳисоб-варағини очишни оддий рўйхатдан ўтиш босқичини амалга ошириш етарли Сиз Мижозлар кабинетининг вазифалари ва воситалари тўла тўпламига кириш имконига эга бўласиз.\nMetaTrader 4 тўғрисида муфассалроқ\nMetaTrader 4 – бу Форекс, CFD ва Futures бозорларида максимал қулай савдо қилиш учун бепул дастур бўлиб, у брокерга битимларнинг тузилиши тўғрисида савдо буйруқларини беришга имкон яратади. Платформа молиявий воситалар котировокаларини ва техник таҳлилни кузатиш учун барча зарур нарсалар билан жиҳозланган. Терминалга ўртанилган MQL4 ишлаб чиқариш муҳити автоматик савдо тизимларини яратишга ва улардан фойдаланишга имкон беради. MetaTrader 4 – дастурининг афзалликлари - юқори даражада ишончлилик, кўпфункционаллик ва қулайликдир.


24.01.2018 12:38 0 1984\n2018 йил 21 январь куни соат 14:00 ларда самарқандлик, 1 нафар фарзанднинг онаси, 1988 йилда туғилган Ж.Ё. «Бек-Барака» савдо мажмуасидаги савдо растаси олдига аёллар сумкасини қаровсиз ҳолда қўйиб, кийим харид қилаётган, чирчиқлик, 1962 йилда туғилган, Д.Р.га тегишли, ичида 1.450.000 сўм пули бўлган аёллар сумкасини ўғирлаб, ҳодиса жойидан яширинган.\nДалилий ашё сифатида аёллар сумкаси ва 1.450.000 сўм пул олинган.\nМазкур ҳолат юзасидан Зангиота туман ички ишлар бошқармаси ҳузуридаги Тергов бўлими томонидан Жиноят кодексининг 169-моддаси 1-қисми жиноят иши қўзғатилган.\nТошкент ўғри Бек барака


Australian Оpen: Aнна Данилина мусобақани муваффақиятли бошлади NUR-SULTAN. Кazinform- Қозоғистонлик Aнна Данилина Aвстралия очиқ чемпионатининг жуфтлик баҳсларида иккинчи даврага чиқди, дея хабар беради Kazinform мухбири.\n2021 йилда 32 мингдан ортиқ олтин қуйма сотилган – ҚР Миллий банки NUR-SULTAN. Kazinform – 2021 йилда иккинчи даражали банклар ва якка тартибдаги нобанк айирбошлаш шохобчалари томонидан умумий оғирлиги 1,1 тонна бўлган 32 326 дона олтин қуйма сотилган. 2021 йил декабр ойида умумий оғирлиги 107,4 кг бўлган 3274 дона ўлчанган олтин қуйма сотилди, деб хабар беради Kazinform ҚР Миллий банки матбуот хизматига таяниб.\nДимаш Кудайберген март ойида Дубайда яккахон концерт дастурини тақдим этади NUR-SULTAN. Kazinform – Қозоғистонлик қўшиқчи Димаш Кудайберген март ойида Бирлашган Араб Амирликларида яккахон концерт дастурини тақдим этади. Бу ҳақда хонанда Instagram саҳифасида ёзди, деб хабар беради Kazinform.\nҚозоғистонда Россия рақамларига эга автомобиллар 102 минг тенгега рўйхатдан ўтказилмоқда - Фейк ОRAL. Кazinform - Ижтимоий тармоқда Ғарбий Қозоғистон вилоятида ихтисослаштирилган АХКМда Россия давлат рақамларига эга автомобилларни 102 минг тенгедан рўйхатдан ўтказаётгани ҳақида хабар берилди. Маҳаллий ҳокимият бу маълумот ёлғон эканини таъкидламоқда, деб хабар беради Kazinform мухбири.\nҚозоғистон КХШТ мамлакатларига кўрсатган ёрдами учун миннатдорчилик билдирди NUR-SULTAN. Кazinform - Қозоғистон ўз вақтида кўрсатган ёрдами учун КХШТдаги иттифоқчилариuf миннатдорчилик билдиради. Бу ҳақда Қозоғистон Ташқи ишлар вазирлигининг Евроосиё интеграцияси департаменти директори Aлександр Синяговский маълум қилди, дея хабар беради Kazinform мухбири.\nЎзбекистонлик олимлар силга қарши препарат яратишди TASHKENT. Kazinform – Ўзбекистон Биоорганик кимё институтининг бир гуруҳ олимлари силга қарши «Биомарин 600 мг» препаратини яратди, деб хабар беради Kazinform ЎзАга таяниб.\nҚозоғистон Президенти Мудофаа вазирлиги раҳбарияти билан кенгаш ўтказди NUR-SULTAN. Kazinform - Қозоғистон Президенти – Қуролли Кучлар Олий Бош қўмондони Қасим-Жомарт Тоқаев Мудофаа вазирлиги раҳбарияти билан кенгаш ўтказди, дея хабар беради Aқорда.\nҚозоғистонда ярим миллиондан ортиқ киши ногиронлик бўйича нафақа олади NUR-SULTAN. Кazinform – 2021 йилда қозоғистонликларга ногиронлик ва боқувчисини йўқотганлик бўйича нафақалар кўринишида 391 миллиард тенгедан ортиқ пул тўланди, дея хабар беради Кazinform.\n«Қозоғистон халқига» жамғармаси: Биринчи навбатда хайрия ёрдами кимларга берилади NUR-SULTAN. Кazinform - «Қозоғистон халқига» жамғармаси раиси Болат Жамишев жамғарма фаолияти ва биринчи навбатда кимга ёрдам кўрсатилиши ҳақида гапирди, деб хабар беради Kazinform мухбири.\nЦунами туфайли Тонга оролларининг минглаб аҳолиси сувсиз қолди NUR-SULTAN. Kazinform – Жума куни Янги Зеландия ҳарбий-денгиз кучларининг иккита кемаси вулқон отилишдан пайдо бўлган цунамидан жабр кўрган Тонга оролига сув етказади, деб хабар берди Kazinform Reuters агентлигига таяниб.\nЯна бир қозоғистонлик фильм Берлин кинофестивалининг танлов дастурига киритилди NUR-SULTAN. Кazinform - Фархат Шариповнинг «Схема» фильми Берлин халқаро кинофестивалининг танлов дастурига кирди, деб хабар беради Kazinform.\nҚозоғистонда янги мудофаа вазири тайинланди NUR-SULTAN. Kazinform - Қозоғистон Президентининг фармони билан Руслан Фатихули Жақсилиқов Қозоғистон Республикаси мудофаа вазири этиб тайинланди, деб хабар беради Ақорда.\nКХШТ қўшинлари тўлиқ Қозоғистон ҳудудини тарк этди NUR-SULTAN. Kazinform - КХШТ тинчликпарвар кучлари Қозоғистон ҳудудини тўлиқ тарк этди. Бу ҳақда Мудофаа вазирлиги халқаро ҳамкорлик бошқармаси бошлиғи Олжас Қусаинов маълум қилди, дея хабар беради Кazinform мухбири.\nҚозоғистонда ёғингарчилик ва ҳаво ҳароратининг пасайиши кутилмоқда NUR-SULTAN. Kazinform – Синоптиклар Қозоғистонда 2022 йил 20-22 январ кунлари қандай об-ҳаво бўлиши ҳақида маълум қилди, деб хабар беради Kazinform «Казгидромет»РДКга таяниб.\nСариағашда фермер товус боқади TÚRKİSTAN. Кazinform – Туркистон вилояти Сариағаш тумани Дербисек қишлоғидаги «Раҳманберди» фермер хўжалигида товус етиштирилмоқда, деб хабар беради Кazinform Туркистон вилояти ҳокими матбуот хизматига таяниб.\nQazaqstan Olympic Team: Олимпия ўйинлари тарихида биринчи марта мамлакат номи қозоқ тилида қўлланилмоқда NUR-SULTAN. Кazinform - Қозоғистон тарихида биринчи марта Олимпия терма жамоаси либоси қозоқ тилида «QAZAQSTAN» номи билан тақдим этилади, дея хабар беради Кazinform Оlympic.kzга таяниб.\nҚозоғистонлик режиссёрнинг «Ҳужум» фильми Rotterdam халқаро кинофестивалида иштирок этади NUR-SULTAN. Кazinform - Қозоғистонлик режиссёр Адилхан Ержановнинг «Ҳужум»(штурм) фильми 51-Rotterdam халқаро кинофестивалининг асосий дастурига киритилди, деб хабар беради Kazinform.\nАлматида 25 мингдан ортиқ ўқувчи Pfizer вакцинасини олди ALMATY. Kazinform – Алматида бир кун ичида 3840 киши коронавирусга қарши эмланди. Бу ҳақда шаҳар соғлиқни сақлаш бошқармаси маълум қилди, дея хабар беради Kazinform мухбири.\nИталия биатлон бўйича Жаҳон кубоги босқичига мезбонлик қилади NUR-SULTAN. Кazinform - Антхольц-Антерсельва (Италия) биатлон бўйича Жаҳон кубогининг навбатдаги босқичи ўтказиладиган жой бўлади, дея хабар беради Кazinform Қозоғистон Республикаси Миллий Олимпия қўмитасига таяниб.\nҚР Давлат даромадлари органлари барча текширувларни 1 февралгача тўхтатди NUR-SULTAN. Кazinform - Давлат даромадлари органлари томонидан бошланган барча текширишлар 1 февралгача тўхтатилади. Бу ҳақда Қозоғистон Молия вазирлигининг Давлат даромадлари қўмитаси маълум қилди, дея хабар беради Kazinform.\nХалқ таълими вазири Алматида ўқитувчилар ва талабалар билан учрашди NUR-SULTAN. Kazinform – ҚР Таълим ва фан вазири Асхат Аймағамбетов Алмати шаҳридаги таълим муассасалари ўқитувчилари билан учрашди, деб хабар беради Kazinform мухбири.\nОхирги ҳафтада дунёда коронавирус билан касалланганлар сони 20 фоизга ошди GENEVA. ТАSS- Кazinform - Ўтган ҳафтада дунё бўйлаб 18 миллион киши коронавирус билан касалланган бўлиб, бу пандемия бошланганидан бери янги антирекорддир. Ўтган ҳафтага нисбатан касалланганлар сони 20 фоизга ошди. Бу ҳақда сешанба куни Женевада Жаҳон соғлиқни сақлаш ташкилоти (ЖССТ) маълум қилди, дея хабар беради Kazinform TASSга таяниб.\nОзарбайжонда минага тушган қишлоқ аҳолиси оёғидан айрилди BAKU. Кazinform - Озарбайжоннинг Геранбой туманида яшовчи киши Тапгарагоюнлу қишлоғи яқинида пиёдаларга қарши минани босиб кетиши оқибатида жабрланди, деб хабар беради Кazinform мухбири.\nЖССТ «омикрон» билан пандемия тугаши ҳақидаги миш-мишларни рад этади GENEVA. Kazinform - «Омикрон» CОVID-19 нинг охирги варианти эканлиги ва пандемия у билан тугаши ҳақидаги миш-мишлар ҳақиқатга тўғри келмайди: ҳозирги тарқалиш даражасида ҳеч нарсани инкор этиб бўлмайди. Бу ҳақда ЖССТ вакили 18 январ куни бўлиб ўтган брифингда журналистлар саволларига жавоб бераркан, маълум қилди, дея хабар беради Kazinform БМТ янгиликлар хизматига таяниб.\nЎзбекистонда коронавирус юқтириш сони ортмоқда TASHKENT. Kazinform – Кеча Ўзбекистонда 1210 нафардан зиёд кишида коронавирус инфекцияси аниқланди, деб хабар беради Kazinform ЎР ССВга таяниб.\nКАSЕ: Доллар курси яна кўтарилди ALMATY. Кazinform- Қозоғистон фонд биржасидаги (КАSЕ) савдолар якунларига кўра тенге 1 долларга нисбатан курси яна кўтарилди, деб хабар беради Кazinform мухбири.\nЖисмоний шахсларнинг банкротлиги тўғрисидаги қонун лойиҳаси ишлаб чиқилмоқда - ҚР Ҳукумати NUR-SULTAN. Кazinform - Қозоғистон Бош вазири Алихан Смаилов жисмоний шахсларнинг банкротлиги бўйича кенгаш ўтказди, деб хабар беради primeminister.kz.\nBrent нефтининг нархи саккиз йил ичида биринчи марта 89 доллардан ошди МОSKVA. TASS –Kazinform -Лондоннинг ICЕ биржасида март ойида етказиб бериладиган Brent нефти фьючерслари 1,73 фоизга ошиб, баррели учун 89,02 долларни ташкил қилди, деб хабар беради Kazinform TASSга таяниб.\n20 декабр куни мамлакатга бир гуруҳ хорижликлар келгани маълум бўлди – ҚР Давлат котиби NUR-SULTAN. Кazinform – 20 декабр куни бир гуруҳ хорижликлар мамлакатга бир вақтнинг ўзида келгани маълум бўлди. Бу ҳақда Қозоғистон Давлат котиби Дрлан Қарин маълум қилди, дея хабар беради Kazinform мухбири.\nҚозоғистонда эмланган ўқувчилар сони 400 мингга яқинлашди NUR-SULTAN. Kazinform – 18 январ ҳолатига кўра, Қозоғистонда коронавирус инфекциясига қарши вакцинанинг биринчи компонентни – 9 082 930 киши, иккинчи компонентни – 8 643 043 киши олган, деб хабар беради Kazinform коронавирус тарқалишининг олдини олиш бўйича идоралараро комиссиянинг Telegram каналига асосланиб.\nҚР ИИВ ноқонуний сақланаётган ўқотар қурол ва ўқ-дориларни ихтиёрий равишда топширишга чақирди NUR-SULTAN. Кazinform – ҚР Ички ишлар вазирлиги ноқонуний сақланаётган ўқотар қурол ва ўқ-дориларни ихтиёрий равишда топшириш бўйича мурожаат билан чиқди, деб хабар беради Polisia.kz.\nДунёдаги энг кекса одам вафот этди NUR-SULTAN. Кazinform - Дунёнинг энг кекса одами, испаниялик Сатурнино де ла Фуэнте Гарсия 113 ёшида вафот этди, деб хабар беради Кazinform. Бу ҳақда сешанба куни Гиннеснинг рекордлар китоби сайтида маълум қилинди.\nКоронавирус: Қозоғистоннинг аксарият ҳудудлари «қизил» зонада NUR-SULTAN. Kazinform – 19 январ ҳолатига кўра, Қозоғистон ҳудудларидаги эпидемиологик вазиятни баҳолаш матрицаси эълон қилинди, деб хабар беради Kazinform коронавирус тарқалишининг олдини олиш бўйича идоралараро комиссиянинг Telegram каналига асосланиб.\nФутзал бўйича Европа чемпионати -2022: Қозоғистон терма жамоасида кимлар ўйнайди NUR-SULTAN. Кazinform - Футзал бўйича 2022 йилги Европа чемпионати финал босқичида иштирок этадиган Қозоғистон терма жамоасининг тўлиқ таркиби эълон қилинди, дея хабар беради Kazinform мухбири.\nЭкспертлар Европа Иттифоқида твиндемия бошланганини прогноз қилмоқда NUR-SULTAN. Кazinform - Экспертлар Европа Иттифоқида узоқ муддатли твиндемия бошланганини прогноз қилмоқда. Россияда бир кунда 700 га яқин одам коронавирусдан вафот этди. Бу ҳақда Қозоғистонда коронавируснинг олдини олиш бўйича идоралараро комиссиясининг Тelegram-каналида маълум қилинди, дея хабар беради Каzinform.\nБугундан бошлаб Алмати аэропорти штат режимда ишламоқда ALMATY. Kazinform – Алмати аэропорти штат режимда ишламоқда. Бу ҳақда аэропорт матбуот хизмати маълум қилди, деб хабар беради Kazinform мухбири.\nҚозоғистонда 97 мингдан ортиқ киши коронавирусдан даволанмоқда NUR-SULTAN. Kazinform – 19 январ ҳолатига кўра, 97 145 киши (95 555 КВИ+ ва 1 590 КВИ-) КВИ дан даволанишни давом эттирмоқда, деб хабар беради Kazinform коронавирус тарқалишининг олдини олиш бўйича идоралараро комиссиянинг Telegram каналига асосланиб.\nҚР Ҳукумати захираси ҳисобидан тадбиркорларга етказилган зарарларни қоплаш механизми тасдиқланди NUR-SULTAN. Кazinform - Қозоғистон Бош вазирининг биринчи ўринбосари Роман Скляр айрим ҳудудлардаги тартибсизликлар оқибатида етказилган зарарни бартараф этиш бўйича Ҳукумат комиссиясининг навбатдаги йиғилишини ўтказди. Бу ҳақда primeminister.kz хабар беради.\nҚозоғистонда 2715 нафар бемор КВИ дан тузалди NUR-SULTAN. Kazinform – Қозоғистонда ўтган суткада 2715 киши коронавирус инфекциясидан даволаниб чиқди, деб хабар беради Kazinform coronavirus2020.kzга таяниб.\nҚишки Олимпия ўйинлари: Қозоғистонда спортнинг 8 та тури бўйича 82 та йўлланма мавжуд NUR-SULTAN. Кazinform – 17 январ куни Олимпия ўйинларининг барча саралаш ва рейтинг мусобақалари якунланди ва лицензияларнинг аксарияти тақсимланди. Натижада қозоғистонлик спортчилар спортнинг 8 та тури бўйича 82 та йўлланмани қўлга киритди, деб хабар беради Кazinform.\nКоронавирус: Қозоғистонда карантин муддати қисқартирилиши мумкин NUR-SULTAN. Кazinform- Соғлиқни сақлаш вазирлигининг Санитария-эпидемиология назорати қўмитаси раиси Айжан Есмағамбетова коронавирус билан касалланган, симптомсиз ва контактда бўлган беморлар карантинини қисқартириш ҳақида фикр изоҳ билдирди, деб хабар беради Кazinform.\nҚозоғистонда бир кунда коронавирус юқтирганлар сони кескин ошди NUR-SULTAN. Kazinform – Қозоғистонда ўтган суткада ПЗР текшируви натижасида 13874 кишида коронавирус аниқланди, деб хабар беради Kazinform coronavirus2020.kzга таяниб.\nЖССТ QazVac вакцинасини рўйхатга олишни 2022 йил охирида бошлаши мумкин NUR-SULTAN. Кazinform - Қозоғистон Бош вазири ўринбосари Ерали Тоғжанов Қозоғистоннинг QazVac вакцинасини Жаҳон соғлиқни сақлаш ташкилотида рўйхатдан ўтказиш муддати ҳақидаги саволга жавоб берди, дея хабар беради Kazinform мухбири.\nҚозоғистоннинг барча ҳудудларида фавқулодда ҳолат тартиби бекор қилинади NUR-SULTAN. Кazinform – 19 январ ярим тундан кейин Нур-Султан ва Алмати шаҳарларида, шунингдек, Алмати, Атирау, Жамбил, Қизилўрда ва Манғистау вилоятларида фавқулодда ҳолат бекор қилинади. Бу ҳақда Қозоғистон Президенти матбуот котиби Берик Уали ижтимоий тармоқдаги ўз саҳифасида ёзди.


Hyatt Regency Tashkent меҳмонхонаси хусусийлаштирилади » Muzlik.uz - O‘zbekiston yangiliklari\n2016 йилда пойтахтда очилган беш юлдузли Hyatt Regency Tashkent меҳмонхонасини хусусийлаштириш режалаштирилмоқда. Бу ҳақда сешанба куни Ўзбекистон президенти Шавкат Мирзиёев раислигида бўлиб ўтган йиғилишда маълум қилинди. Учрашув президентнинг 2019 йилда Бирлашган Араб Амирликлари ва Японияга қилган ташрифларидан сўнг эришилган келишувларни амалга ошириш масалаларини муҳокама қилишга бағишланди. Хабар қилинишича, БАА иштирокида устав капитали 1 миллиард долларни ташкил этувчи The Abu Dhabi Uzbek Fund сармоявий жамғармаси ташкил этилган. Бугунги кунга келиб ушбу жамғарма маблағларидан кичик ва ўрта лойиҳаларни молиялаштириш, шунингдек, Самарқандда меҳмонхона қурилиши ва Hyatt Regency Tashkent меҳмонхонасини хусусийлаштириш учун маблағ ажратиш тасдиқланди. "Газета.uz"да реклама «Газета.uz»нинг ҳукуматдаги манбаларининг аниқлик киритишича, Hyatt Regency Tashkent учун 110 миллион доллар жалб қилиш режалаштирилган. Ҳозирги вақтда меҳмонхона инвестицион компания жамоаси томонидан баҳолашдан ўтказилди. Ҳисобот, шу жумладан объектнинг молиявий модели жамғарма кузатув кенгашига тақдим этилади. Ҳозирда Давлат активларини бошқариш агентлигининг баҳолаш ҳисоботи кутилмоқда, кейинчалик у музокаралар учун Амирликка тақдим этилади. Меҳмонхона эгаси — «Пойтахт қурилиш ва хизмат» ДУК. Hyatt Regency Tashkent қурилиши қиймати 205 миллион долларни ташкил этади. Шу жумладан, «Халқ банки»нинг 7 йил муддатга жамғариб бориладиган пенсия тизимидан 100 миллиард сўмлик кредит (1 йиллик имтиёзли давр билан, йиллик 9 фоиз ставкаси билан) тақдим этилган эди. «Халқ банки» ва «Пойтахт қурилиш ва хизмат» ўртасида кредит шартномаси, истисно тариқасида, Марказий банк стандартларини қўлламасдан тузилган. Эслатиб ўтамиз, Тошкентнинг 2020 йилги бюджети лойиҳасида Hyatt Regency Tashkent кредитларини қоплаш учун 66,4 миллиард сўм ажратиш кўзда тутилган. Пойтахт маъмурияти матбуот хизматининг «Газета.uz»га хабар беришича, Вазирлар Маҳкамасининг 2018 йил 22 февралдаги 49-сонли қарори асосида давлат бюджетидан маблағлар ажратилган (ҳужжат очиқ маълумотларда мавжуд эмас).\nТошкентда асосий арча яқинида дронлар шоуси такроран ўтказилади\nСочи Олимпияси объектларида ишлаган 3 минг қурувчи Tashkent City лойиҳасига жалб қилинди


Абдулла Қодирий. Тошканд хабарлари (1924) | www.ziyouz.uz\nБош саҳифа МатбуотЖадид матбуотиАбдулла Қодирий. Тошканд хабарлари (1924)\nТошканд ва теварагида маориф ойи билан бирга ёғмур ойи ҳам эълон қилинди. Чакканинг ўтиши чаккидир, негаки, Эски шаҳар халқи сувда сузиш илмидан баҳрасиздир, вақтдан истиъфода қилуб ҳар бир оила ўрдак боқсун, ҳозирга бир юз етмиш уй йиқилуб, катталардан уч юз киши шаҳид ва гўдаклардан беш юзтасининг гуноҳсиз қонини аранг думахона ўз зиммасига олди. Яна беш юзлаб уй рукуъда йиқилғанлар сужуддадир.\nЁғмур агар эбида ёғса маълумки, оби раҳмат, яъни манбаъи ҳаёт деймиз, илло, ҳалокати табииётнинг энг кучлиги ҳам ёғмурдир десак, шояд янглишмаған бўлурмиз. Начукким, ҳазрати Нуҳнинг балоси тўфон билан эди. Бу хабарларни ёзар эканмиз, қўрқунч бир ҳақиқат кўз ўнгимизда эди. Ажабо, биз мусулмонлар иртидодда қавми Нуҳ даражаларига бориб етдикми?\nКечирмакда бўлғанимиз кунларни биз явмин-наҳсдан ҳисоблаймиз. Шунинг учун ҳар кимга билиб оёқ қўймоққа, чакка балосидан, шабоблик касофатидан эмин бўлмоққа тавсия қиламиз. Айниқса, «Баладия бўлими ҳеч нарса демади-ку» деб эски том остида ўлтурмангиз, ўлтурсангиз ҳам том қисирлашди дегунча қочуб қолингиз-ки, ҳамма нажот шундагинадир.\nХусусан, Эски шаҳар расталарига тушиб, Маллахондан қолған осори атиқа лафкаларнинг ёнидан ўтишдан, албатта, албатта, ҳазар қилинг, ўтар бўлсангиз, ушбу дуони ўқунгиз: «Оллоҳумма иҳфазни мин фалакотил инқилоби ҳозад-дўккона ва насъалука ан турсиланна жамиъа балоика ва қазоика алаш-шўъбатил-баладияти».\nУшбу дуо кўб баракатлик дуодир. Ман шакка фақат кафара. Бу дуони бир қоғозга ёзиб, думахонанинг вивескасига боғласангиз, хосияти ошкор бўлғай!\nИлова: Заҳириддин аъламдан фатво сўраймизки, башарти катта кўчадаги бир иморат ёки девор ўткунчилардан бир нечасини босса, уларнинг хунини ким тўлайдир? Уй эгасими ёки думахонами? Фатво китобингизда, албатта, бунинг бир ҳукми бордир.\n«Муштум», 1924 йил, 8 март, 24-сон, 6-бет.\n Рукуъ — намозда икки букилиб туриш; эгилиш, бу ерда: чала йиқилган.\n Сужуд — намозда бошни ерга қўйиш; йиқилиш, бу ерда: тўла йиқилган.\n Нуҳ милоддан аввал яшаб ўтган пайғамбар, одамлар йўлдан озганлиги учун Тангри уларга жазо қилиб тўфон юборган, Нуҳ қавмини халок қилган экан. Нуҳ пайғамбар эса олдиндан огоҳ қилингани учун ўз яқинларини ва барча жониворлардан бир жуфтдан олиб кемада жон сақлаб қолган экан.\n Иртидод — диндан қайтиш.\n Явмин наҳс — ёмон кун.\n Шабоблик — ёшлик, бебошлик.\n Эмин — хавфсиз, тинч.\n Маллахон — Худоёрхоннинг ўгай акаси, 1856-1858 йилларда Тошкент ҳокими бўлган.\n Эй Аллоҳ, мени бу дўконнинг ағдарилиш фалокатидан сақлагил ва жамии бало ва қазоларингни шўъбаи баладия (яъни шаҳар ҳокимияти бўлимлари) устига юборишингни сўрайман.\n Ким шак келтирса, кофир бўлади.\n← Аввалги Аввалги Абдулла Қодирий. Ҳой, ер юткур (1924)\nКейинги → Кейинги: Антон Чехов. Альбион қизи (ҳикоя)


Кобулдаги теракт учун жавобгарликни «Толибон» ўз бўйнига олди\nКобулдаги теракт учун жавобгарликни «Толибон» ўз...\n21.01.2018 20:07 0 269\nАфонистондаги «Толибон» террористик гуруҳи Кобул шаҳридаги «Интерконтинентал» меҳмонхонасида юз берган теракт учун жавобгарликни ўз бўйнига олди. Бу ҳақда «Евронюс» хабар берди.\nГуруҳнинг матбуот котиби Забиуллоҳ Мужоҳид интернет орқали ушбу маълумотни тарқатган. «Кеча «Интерконтинентал» меҳмонхонасига ҳужум қилинди. Бизнинг шаҳид бўлишни хоҳлаган беш мужоҳидимиз ушбу ишни амалга оширди», — дея хабар тарқатган Забиуллоҳ Мужоҳид.\nҲужум 12 соатдан сўнг тўхтатилган ва барча ҳужумчилар йўқ қилинган.\nТахминан 6 киши вафот этган. Шулардан 5 нафари афғон ва биттаси миллати аниқланмаган хорижлик фуқародир.\n«Ҳужум тўхтатилди, барча босқинчилар йўқ қилинди, 126 киши қутқариб қолинди, шундан 41 нафари хорижликлардир», — дея баёнот берди Афғонистон ички ишлар вазирлиги матбуот котиби Нажиб Дониш. Унинг сўзларига кўра босқинчилар 4 киши бўлган.\n«Толибон» матбуот котиби эса «меҳмонхонанинг америкалик ва бошқа ерлик босқинчилар билан тўла бўлгани ва улардан бир неча ўн нафари ўлдирилгани»ни иддао қилмоқда.\nИчки ишлар вазирлиги олдинроқ ушбу ҳужум бир неча йилдан буён Покистон махсус хизмати билан алоқадорликда гумон қилинаётган, «Толибон»нинг ҳамкори бўлмиш Ҳаққоний гуруҳи томонидан содир этилганини айтган эди. «Биздаги маълумотларга қараганда ҳужумни Афғонистон ташқарисида ўрнашиб олган Ҳаққоний ташкилоти амалга оширган», — дейилган вазирликнинг баёнотида.\nАфғонистон Қобул терактлар\nКобулда портлаш. Қурбонлар бор\nСиёсат 28/01, 16:01\nҚобулда серияли портлаш. 40 дан ортиқ одам ҳалок бўлди\n«Рус блогерларига ҳавас қилиб»… ИИББ машҳурликка интилган блогерларни фош қилди (видео)


Евро-2016 саралашининг D, F ва I гуруҳларида 8 тур ўйинлари ўтказилди\n10:26 / 08.09.2015\n7 сентябрь оқшомида Евро-2016 мусобақаси саралашининг гуруҳ босқичидаги 8 тур ўйинлари давом эттирилди.\nD гуруҳи етакчиси Германия сафарда Шотландиядан устун келди. Дастлабки бўлим жанговар дуранг билан якун топган бўлса, иккинчи бўлимнинг аввалида Гюндоган томонидан урилган гол якунда меҳмонларга ғалабани тақдим этди.\nБу гуруҳдаги иккинчи учрашувда Польша ўз майдонида Гибральтарни 8:1 ҳисобида мағлуб этди. Ирландия ва Грузия баҳсида мезбонлар кичик ҳисобда ғалаба қилишди.\nАйни вақтда бу гуруҳда 8та ўйиндан 19 очко жамғарган Германия биринчи ўринни эгаллаб турибди. Иккинчи ўридаги польшаликларда 17, кейинги ўринлардаги Ирландия ва Шотландияда эса 15 ва 11 очкодан бор. Грузия ва Гибральтар гуруҳдан чиқиш имкониятини йўқотиб бўлган.\nГоллар: 0:1 – 18 Мюллер, 1:1 – 28, автогол Хуммельс, 1:2 – 34 Мюллер, 2:2 – 43 Макартур, 2:3 – 54 Гюндоган.\nШотландия – Маршалл, Мартин, Малгрю, Хаттон, Хэнли, Макартур, Браун (Мартин, 81), Моррисон, Мэлоуни (Анья, 60), Форрест (Ритчи, 81), Флетчер.\nГермания – Нойер, Хуммельс, Боатенг, Хектор, Джан, Гетце (Шюррле, 86), Кроос, Озил (Крамер, 90), Швайнштайгер, Гюндоган, Мюллер.\nОгоҳлантиришлар: Моррисон (55), Мэлоуни (58).\nОгоҳлантиришлар: Уэлан (74), Макклейн (75).\nГоллар: 1:0 – 8 Гросицки, 2:0 – 15 Гросицки, 3:0 – 18 Левандовски, 4:0 – 29 Левандовски, 5:0 – 56 Милик, 6:0 – 59, пенальти Блашчиковски, 7:0 – 72 Милик, 8:0 – 73 Капустка, 8:1 – 87 Гослинг.\nF гуруҳида етакчилик қилаётган Шимолий Ирландия 8 турни ўз майдонида Венгрияга қарши ўтказди ва 1:1 ҳисобида дуранг ўйнаб қўйди. Руминия – Греция баҳсида эса нурсиз дуранг қайд этилди. Финляндия Фарер ороллари жамоасини 1:0 ҳисобида мағлуб этди.\nАйни вақтда гуруҳда Шимолий Ирландия 17 очко билан биринчи, Руминия 16 очко билан иккинчи бўлиб турибди. Венгрия ва Финляндия эса 13 ҳамда 10 очкодан жамғаришган. Фарер ороллари (6 очко) ва Греция (3 очко) гуруҳдан чиқиш имкониятига эга эмас.\nШимолий Ирландия – Венгрия 1:1 (0:0, 1:1)\nГоллар: 0:1 – 74 Гузмич, 1:1 – 90 Лаферти.\nОгоҳлантиришлар: Лаферти (10), Гузмич (19), де Алмейда (41), Маклафлин (72), Бэйрд (81), Пришкин (84), Немет (89).\nЧетлатиш: Бэйрд (81).\nФинляндия – Фарер ороллари 1:0 (1:0, 0:0)\nОгоҳлантиришлар: Хальсти (16), Беньяминсен (33), Наес (47), Ольсен (50), Лам (65), Ханссон (65), Спарв (80), уй Бартальсстову (89).\nРуминия – Греция 0:0 (0:0, 0:0)\nОгоҳлантиришлар: Холебас (68), Папп (78), Манолас (89).\nI гуруҳи вакиллари Арманистон ва Дания ўртасидаги баҳсда ҳисоб очилмади. Португалия эса сафарда Албаниядан устун келди. Ўйиннинг сўнгги дақиқаларида Мигель Велозу томонидан урилган ягона гол, Португалиянинг кичик ҳисобдаги ғалабасини таъминлади.\nБу гуруҳда 6 ўйиндан кейин португаллар 15 очко жамғаришган. Данияликларда эса 7 ўйиндан кейин 12 очко мавжуд. Албания 11 очко билан учинчи ўринда. Сербия ва Арманистон гуруҳдан чиқиш имконини йўқотган.\nАрманистон – Дания 0:0 (0:0, 0:0)\nОгоҳлантиришлар: Казарян (10), Мкртчян (44), Йоргенсен (63), Мовсисян (77).\nОгоҳлантиришлар: Жимсити (23), Абраши (43), Нани (82).


5000 мАс батареяли ва сувдан ҳимояли смартфон – атиги 100 доллардан! - Terabayt.Uz\n5000 мАс батареяли ва сувдан ҳимояли смартфон – атиги 100 доллардан!\nҲозирги кунда Lenovo компаниясига қарашли бўлган Motorola бренди ўтган ойнинг охирида Motorola Edge S русумли смартфон намойиш этган эди. Ушбу модел яп-янги Snapdragon 870 процессорли илк қурилма бўлган.\nЎҚИНГ: Хитойлик камерофон iPhone 12 Pro Max’ни маҳв этиб, DxOMark рейтингида кучли бешликка кирди!\nЭнди эса у жуда арзон нархли Moto E7 Power смартфонини тақдим қилди. Унинг диагоналига 6,5 дюймлик IPS-экрани 720х1600 пикселлик аниқликда тасвир узата олади. Томонлари ўзаро 20:9 нисбатли дисплейнинг томчисимон кемтигига 5 мегапикселлик олд камера сенсори ўрнатилган.\nMoto E7 Power смартфони MediaTek Helio G25 процессори базасига қурилган бўлиб, 2/32 ГБ ҳамда 4/64 гигабайтлик тезкор/ички хотирага эга вариантларда чиқмоқда. Шунингдек, унида нақ бир терабайтгача MicroSD-карта учун слот ҳам мавжуд.\nТелефон икки хил – Tahiti Blue ҳамда Coral Red ранглардаги пластик корпусларда таклиф этилади. Унинг қўшалоқ бош камераси 13 ва 2 мегапикселлик датчикларни ҳамда фоточақноқни ўз ичига олади. Орқа панелда Motorola логотипи туширилган бармоқ изи сканери ҳам мавжуд.\nЎҚИНГ: Атиги 100 долларлик шу янги смартфоннинг дактилоскопи қаерида, деб ўйлайсиз?\nТелефон иккита SIM-картани, 4G технологиясини, якка полосали Wi-Fi, Bluetooth 5.0 ҳамда GNSS (GPS, A-GPS, LTEPP, SUPL, ГЛОНАСС, GALILEO) тармоқларини қўллаб-қувватлайди. Унинг корпусида 3,5 миллиметрлик қулоқчин тирқиши, USB-C порти, яқинлашув ҳамда ёруғлик датчиклари, акселерометр ҳам бор.\nAndroid 10 операцион тизимли Moto E7 Power аккумуляторининг ток сиғими 5000 мА/соатлик ва у 10 ваттлик тезкор қувватлаш технологияси билан таъминланган. Унинг корпуси IP52 стандартига кўра сув сачрашидан ҳимояланган; Google Assistant овозли ёрдамчисини чақириш учун алоҳида тугмача ўрнатилган.\nMotorola ушбу смартфонини 26 февралдан сотувга чиқаради; унинг кичкина хотирали варианти 100 долларга, каттаси эса 115 долларга баҳоланмоқда.\nЎҚИНГ: Энг тез ва энг секин арзонлашувчи смартфонлар: қайсиларининг нархи икки карра тез пасаяди?\n#Lenovo #Motorola #Android смартфон #кучли аккумулятор #кучли аккумуляторли смартфон #смартфонлар #Lenovo Motorola Moto E7 Power


Ўзини машҳур қилган образидан уялади, мухлисига турмушга чиққан, Ўзбекистондаги «энг қиммат» бошловчи — Дилноза Кубаева 35 ёшда (фото) - Daryo\n20:42, 22.11.2021 81539\nЎзини машҳур қилган образидан уялади, мухлисига турмушга чиққан, Ўзбекистондаги «энг қиммат» бошловчи — Дилноза Кубаева 35 ёшда (фото)\n«Келгинди келин», «Телба», «Барон», «Фарзандим» каби фильмлардаги роллари билан машҳурликка эришган кино ва театр актрисаси Дилноза Кубаева 22 ноябрь санасида туғилган. Қуйида унинг ҳаёт ва ижодий фаолиятига назар ташлаймиз.\n«Мактабга боришни истамасдим»\nДилноза Кубаева 1986 йил Тошкент шаҳрида зиёлилар хонадонида туғилган. Отаси биолог олим, онаси эса иқтисод соҳасида фаолият юритган. У оилада ягона қиз бўлиб, икки ўғилдан кейин дунёга келган, бир нафар укаси бор.\n«Катта отамизнинг исми Кўпайсин бўлган. Собиқ Иттифоқ даврида туғилганлик ҳақидаги гувоҳномага «Кубаева» деб ёзилган. Кейинчалик ўзгартирмадик. Аслида фамилиям Кўпайсинова ёки Кўпаева бўлиши керак.\nУйдагилар ёлғиз қиз фарзанд, деб мени ҳеч қачон эркалатганини эслолмайман. Оиламизда шундай анъана бор эдики, кимда қайси касбга иштиёқ, лаёқат бўлса, у, албатта, қўллаб-қувватланарди, келгусида шу йўлдан кетишига шароит яратиларди. Ҳамиша фикримизни уялмасдан эркин айтишга одатланганмиз.\nКичиклигимдан бошқаларга қўшилолмасдим, бир чеккада қимтинибгина турадиган қизалоқ бўлганман. Мактабга ҳам боришни истамасдим. Ҳар бир воқеа-ҳодисани ўйлайверардим, «Нега бу шундай? деб. Тан оламан, қийинчиликда ўсганмиз.\nБоғчада ўрганган рақсларимни уйдагиларга кўрсатиб, уларнинг олқишини олган беғубор дамлар ҳам кечагидек ёдимда. Мактабда турли байрам кечаларида фаол бўлганман. Микрофонни ушласам, роса ҳаяжонланардим, оёқ-қўлим тинмай қалтирарди (кулади).\nМактабни тугатгач, Республика нафис санъат лицейига ўқишга кириб, у ерда устозларимдан санъат бўйича сабоқ олдим. Ўша лицей институтига киришимда пойдевор вазифасини ўтаган, десам муболаға бўлмайди», деган эди Дилноза Кубаева ўз интервьюларида.\nМунаввара Абдуллаеванинг севимли шогирди\n2002 йили ҳозирги Ўзбекистон давлат санъат ва маданият институтига ўқишга кирган Дилноза Ўзбекистон халқ артисти Хайрулла Саъдиев ҳамда Ўзбекистонда хизмат кўрсатган ёшлар мураббийи Мунаввара Абдуллаевани ўзига устоз деб билади ва уларнинг этагини маҳкам ушлайди.\n«Устозларим ичида энг қаттиққўли Мунаввара опа бўлади. Институтга кираётганда ижодий имтиҳонга бошқа абитуриентлар сингари Гули ёки Офелия монологини эмас, Орифхон Одилхонов қаламига мансуб «Қуриб бораётган Орол денгизи» монологини тайёрлаб борганлигим эътиборига тушган экан.\nУ кучли психолог — ёлғон гапирган талабани дарҳол пайқарди. Ёлғондан нафратланади, ростгўй, меҳнаткаш инсонларни қадрлайди. Ҳалолликка, айниқса, қизларни ўзбекона ҳаё-ибони йўқотмасликка чақирарди.\nОлийгоҳда устозлик қилиш билан бир қаторда, худди онам каби йўл-йўриқ кўрсатарди. Баъзида иш юзасидан қўнғироқ қилганимда соатлаб рол хусусида камчиликлар устида ишлардик. Ёрдам сўраганимда ҳеч қачон йўқ демайдилар. Устозимдан камчиликларни танқид қилиш масаласида ўрнак олсак арзийди. Ҳали-ҳамон улар билан ҳар бир ишимни маслаҳатлашаман», дея устози ҳақида гапирган эди актриса.\nДилноза талабалик давридан, яъни 2004 йилдан Ўзбек миллий академик драма театрида фаолият юрита бошлайди.\nУ театрдаги дебют ижроси — Мунаввара Абдуллаева саҳналаштирган «Андишали келинчак» спектаклидаги Олмахон роли билан томошабинлар назарига тушади.\n«Андишали келинчак» спектаклидан кадр\nКейинчалик «Омонат дунё», «Бир қанотлилар», «Бевалар», «Сизсиз ўтмас кунларим», «Қуёшни сен уйғотасан», «Алишер Навоий» каби кўплаб саҳна асарларида турли характердаги катта-кичик ролларни талқин қилади.\nТашриф қоғозга айланган «Келгинди келин»\nТеатр саҳнасида чархланиб, маҳоратини ошириб борган актриса кинодаги ижролари билан мухлислари сафини янада кенгайтиришга эришади. У кинодаги илк ролини «Тақдир чархпалаги» фильмида ўйнайди, аммо бу ижро омадсиз чиқади. Вақт ўтиб «Келинди куёв» киносида суратга тушади ва ундаги роли ҳам актриса кутган муваффақиятни олиб келмайди.\n2005 йилда катта экранларга чиққан «Келгинди келин» фильмидаги Чарос образи Дилноза Кубаевани халққа танитади ва мазкур рол унинг ташриф қоғозига айланади.\nАктриса интервьюларининг бирида ушбу кинога қай тариқа келиб қолгани ҳақида қуйидагича сўз юритганди:\n«Аслида ҳаётда тантиқ, руслашган қизларни ёқтирмайман. Қаҳрамоним Чарос ҳам ана шундай фазилатларга эга бўлса-да, лекин унда қалби борлиги, кўзини ёғ босмаганлиги, ҳис-туйғулари ўлмаган қиз бўлганлиги боис ушбу ролни ўйнашга рози бўлганман. Унинг инсоний фазилатлари, олижаноблиги, асосийси, қалб кўзининг очиқлиги ҳам мени ўзига ром қилган.\n«Келгинди келин» фильмидан кадрлар\nЧароснинг ҳам ўзига яраша дарди бор. У ўзидан кечиб, орзусидаги йигитнинг орқасидан қишлоққа келади. Касби орқали оз бўлса-да, қўшнисига ёрдам беради. Шу томонлари ҳам менга маъқул келган.\nТўғриси, бошида бу ролни ўйнай олармиканман, қанақа чиқаркан, томошабинлар қандай қабул қиларкан, деб чўчиганман. Ролим катта бўлганлиги учун суратга олиш жараёнида ижодий жамоадагилар ҳам ёрдам берган. Кино экранга чиққанидан сўнг уни халқимиз яхши қабул қилган. Чарос ролим учун 600 минг сўм гонорар тўлашган. Ҳаммасини онамга берганман.\nАммо ҳозир «Келгинди келин» фильмини кўрсам, уяламан. Ўша пайтда энди чиқаётган актриса эдим. Ҳали бу катта майдонда довдираб юрган қизча бўлганман. Мен бунақа кийинмайман, деб талаб қила олмасдим. Образ шуни тақозо қилиши мумкин, тўғри. У қиз шунақа ўсган, лекин бизнинг ўзбекона қадриятлар, урф-одатлар деган нарсалар, муқаддас ҳис-туйғулар бор. Менталитет деган тушунчалар бор, шундан келиб чиқиб бу образимдан уяламан. Бироқ мазкур ролим мени машҳур қилганини, албатта, тан оламан».\n«Келгинди келин»дан сўнг Дилноза Кубаевага турли лойиҳалардан таклифлар ёғила бошлайди. «Телба», «Кечиккан ҳаёт», «Бахт уйи», «Кўргим келади», «Келганда келин», «Эр бермоқ — жон бермоқ», «Ҳижрон», «Фарзандим», «Зумрад ва Қиммат», «Жазо», «Ўғригина келин» сингари фильмларда кетма-кет суратга тушади. У иштирокида киноларнинг деярли барчаси ўз томошабинини топади.\n«Телба» фильмидан кадр\nАсосан, кинолардаги роллари билан танилган ва шу орқали томошабинлар меҳрини қозонган актриса «Муҳаббатим – қисматим», «Каминанинг оиласи», «Табассум» каби миллий сериалларда ҳам турли қиёфаларда намоён бўлади.\n«Эр бермоқ — жон бермоқ» фильмидан кадр\nФатҳулла Масъудов, Фарҳод Маҳмудов, Фарруҳ Соипов, Улуғбек Қодиров, Адиз Ражабов, Рихситилла Абдуллаев каби истеъдодли актёрларнинг экрандаги рафиқаси сифатида кўпчиликка таниш актриса 2011 йил «Ўзбекистон белгиси» кўкрак нишони, 2012 йилда «Шуҳрат» медали билан тақдирланади.\nАктриса 2008 йилда ўз мухлисига турмушга чиқади. У умр йўлдошининг фикри билан ижодий фаолиятида икки йил танаффус қилади.\n«Раҳматли турмуш ўртоғим тадбиркорлик билан шуғулланганлар, боладек беғубор, яхши инсон бўлганлар. «Келгинди келин» фильмидаги ролимни кўриб мени ёқтириб қолган эканлар. Ўша вақтда ич-ичларидан «Шу қиз мени рафиқам бўлсайди», деган кечинма, туйғу ўтган экан. Кейинчалик «Ўша вақтда ичимдан ўтган туйғу ижобат бўлган», деб хотирлаб юрардилар. Мендан дастхат олиш баҳонасида театрга келганларида танишиб қолганмиз.\n«Алишер Навоий» спектаклидан кадр\nБиринчи муҳаббатим ҳам, балки сўнгги муҳаббатим ҳам раҳматли жуфти ҳалолимдир. Турмуш ўртоғим жуда ҳам оддий, хокисор, ҳалол одам эдилар. Ҳар хил миш-мишлар чиққан, аммо у гаплар шунчаки миш-миш бўлган, холос. Жуфти ҳалолимни розилиги учун эримга берган аҳдимга содиқ қолдим, шу сабабли икки йил ижоддан кетдим. Уларни норози қилиб, бирор нарсага эришишим мумкин эмас эди.\nХўжайиним 30 ёшдан ошганда оламдан ўтдилар, улар мендан миннатдор бўлиб, рози бўлиб: «Сенга тарбия берган онангга раҳмат!», дедилар. Бу гап мен учун бутун умрга татийди. Шунинг учун ўғлимнинг ҳам олдида виждоним пок, унинг кўзига бемалол қарай оламан, унга ҳам барчасини очиқ-ойдин айтаман.\nҲаммаси учун розиман. Яхшиям сабрли бўлган эканман, яхшиям қандай кун бўлса ҳам чидаган эканман, яхшиям «касбингни ташла» деган вақтларида ташлаган эканман — мана яна ишлаб кетдим. У инсонни жуда ҳам эъзозладим, худди ёш боладек. Кези келганда эмизикли боламни онамга ташлаб, улар билан бирга касалхонада қолганман», деган эди у.\n«Балки, ўғлим шифокор бўлар...»\nАктрисанинг ўғли Муҳаммадамин 12 ёшда бўлиб, у мусиқа мактабида ўқийди.\n«Муҳаммадамин келгусида қандай касбни эгаллашидан қатъи назар, пойдевори мусиқа билан мустаҳкам бўлишини истайман. Бундан ташқари, мусиқани билган, тушунган инсондан ёмонлик чиқмайди. Қайси соҳани танламасин, танловига ҳурмат билан ёндашаман. Уни ҳеч қачон мажбурламайман. Балки, йиллар ўтиб, улғайгач, орзумдагидек шифокор бўлар. Буни эса энди вақт кўрсатади», дейди у.\nАктриса ўғли Муҳаммадамин билан\nФото: Instagram / @realdilnozakubayeva\nДилноза Кубаева миш-мишлар ва муҳокамалар марказида бўлишни ёқтирмайди. Лекин бир неча йил олдин Ўзбекистон халқ артисти Озодбек Назарбеков билан оила қургани ҳақида гап-сўзлар болалаган. Кейинчалик икки ижодкор бу шунчаки миш-миш, асоссиз гаплар эканлигини оммага маълум қилди.\nАктриса охирги интервьюларида иккинчи марта турмушга чиқиш нияти борлигини айтаркан, уни борича қабул қиладиган инсон билан оила қурмоқчилигини қайд этади.\n«Мени боримча қабул қиладиган, экрандаги Дилноза Кубаевани эмас, саҳна ортидаги оддий Дилнозани севадиган, бор нуқсонларим, камчиликларим билан яхши кўрадиган, муаммоларимни тушунадиган, маслаҳатдош, кўнгли тоза, виждонли хислатларга эга бўлган инсон учраса, албатта, турмушга чиқардим», дейди актриса.\nМаълумотларга кўра, Дилноза Кубаева тўйларда бошловчилик қилгани эвазига 1000 доллар гонорар сўрайди. Шу боис у Ўзбекистондаги «энг қиммат» бошловчи ҳисобланади.\nБугунги кунда театрда фаолият юритаётган, аммо киноларда кўринмаётган Дилноза Кубаева яқинда Instagram ижтимоий тармоғида шахсий саҳифасини очди. Шу пайтгача унинг номидан юзлаб сохта аккаунтлар очилган эди.\n«Қиш сонатаси»даги Южин ва «Сарой жавоҳири»даги Тангемни ўзбекча гапиртирган актриса Зулхумор Мўминова 61 ёшда (фото)\n10:54 Бугун 235\n10:41 Бугун 1340\n10:33 Бугун 1613\n10:12 Бугун 4099\n14:47, 19.05.2022 57919\n17:45, 19.05.2022 51248\n18:50, 19.05.2022 51202\n07:30, 20.05.2022 49379


ФИТНАНИНГ ХАТАРИ — Zamaxshariy.uz\nИнсон боласи маълум бир омиллар тасирида иймон эътиқодда тўғри йўлни топади ёки ғараз ниятли ва бузуқ эътиқодли одамларни жилвагар сзларига учуб нотўғри ва бузуқ эътиқодли кишиларнинг залолатга элитувчи йўлларидан кетиб қолади.\nНожўя хатти-ҳаракат, фитна-фасод гап-сўзларга нисбатан қалбан норозилик билан кифояланиш имони заифлик белгиси экан, кўриб-кўрмасликка, эшитиб-эшитмасликка олиш ҳақида нима дейиш мумкин?.. Одатда ўз тинчини ўйлаш, ортиқча ташвишдан қочиш истаги кишини шундай йўл тутишга ундайди. Виждонига, имонига қарши бориб бўлса ҳам кўрганларидан кўз юмади. Агар шу ҳолат кўлами кенгроқ бўлса, борингки, Ватан, миллат тақдирига дахлдор бўлса, шунда ҳам киши худбинона одатига содиқ қолса у ўз-ўзидан жуда оғир оқибатларга сабабчи бўлиб қолиши ҳеч гап эмас.\nҲа, бепарволик, лоқайдликнинг катта-кичиги бўлмайди. Тананинг қай бир узвида кўринган хасталик белгисига парво қилмаслик дарднинг авж олиб кетишига, гоҳида киши ҳаётини хатарга қўйишига сабаб бўлиши мумкин. Худди шунингдек, оилада тарбия борасида сусткашликка йўл қўйилса, фарзанд хатти-ҳаракатига бепарво бўлинса, фурсат бой берилса, умид билан оила қуриб, бола-чаққа орттирган ота-оналар пушаймонлик, ғам-андуҳдан бошқа нарсага эришмайдилар.\nДинни ниқоб қилиб, дин номидан иш кўрадиган кимсаларнинг динга, чинакам имон-эътиқодга ҳеч қандай алоқаси йўқ. Аксинча, тинчлик, барқарорлик, тараққиёт, қолаверса, диннинг ҳам душманларидир улар. Экстремистик гуруҳ ва ташкилотларнинг мақсади миллатлар, динлар ўртасидаги аҳилликка рахна солишдир. Бунинг учун улар аввало мамлакат ичкарисидан ўзларига маслакдош – таянч қидирадилар. Ва асосан тажрибасиз, етарли мафкуравий иммунитети шаклланмаган ёшларни йўлдан уришга ҳаракат қиладилар. Шундай хавф бўла туриб, бепарво бўлиш, ёшлар тарбиясига, демакки уларнинг тақдирига лоқайд қараш, бу бориб турган жиноятдир.\nБузғунчи оқимлар ўз ғояларини усталик билан ёшлар онгига сингдириб боришади мънавий тарафи бўш ва диний маълумоти кам кишига аста секин бузуқ этиқодларини сингдириб боришади.\nЯна ҳам ачинарли тамони шундаки интернетнинг баъзи сайтларида ёшларни маънавий тахдид кутиб турганини билмаябдилар бундан ғаразли мақсадда фойдаланиб қолишни кўзлаётган бузғунчи оқимларбизнинг ёшларнинг онгини бемани ва пуч ғоялар билан тулдириб уз ватанларига хоинлик қилиб ватандошлари ва бутун халқнинг юзига оёқ қўядиган манқурт қилиб тайёрлаётирлар.Халқимизда бир марта туз еган жойинга “қирқ кун салом бер” деган ажойиб мақол бор ахир бу адашиб экстремистик грухларга қўшилиб кетаёаётганлар бир умр манашу юртда униб усиб беминнат талим тарбиясидан фойдаланиб катта булишмадими.\nЁмон одам билан ҳамсуҳбат бўлиш инсоннинг маънавияти бузулишига олиб келади.Жадид адабиётининг йирик вакили шоир, муаллим Абдулла Авлоний хазратларининг шу мазмунда бир шерлари бор;\nБу байтнинг мазмунинига қарайдиган булсак нодон важохил кишиларга хамрох бўлиш инсонни одамийлигидан айириб қўйиши мумкун экан.\nДемак инсон шундай ўзи ёмон бўлиб қолмайди балки унга кимлардир тасир қилади,ёмон суҳбатдош билан бирга суҳбатлашади анашундай қилиб инсон бузғунчиликка ва фитнага мойил бўлиб боради.Энг ёмони шундаки эътиқоди бузулиб бўлганидан кейин ўз эътиқодини тўғри деб билишидир.\nPrevious Post:НАМОЗ ВА ТАКФИР СОХТА САЛАФИЙЛАРНИНГ ДАНГАСАЛИК БИЛАН НАМОЗ ЎҚИМАЙДИГАНЛАРНИ КОФИРГА ЧИҚАРИШИ ВА УНГА РАДДИЯ\nNext Post:ЁШЛАР АХЛОҚИГА ОММАВИЙ МАДАНИЯТНИНГ САЛБИЙ ТАЪСИРИ


Месяц: Март 2018 | Маърифат саодати\nДАВОМИНИ ЎҚИШ... Абдужаббор УМАРОВ\nАбдужаббор УМАРОВ«Маърифат саодати» газетаси таъсисчиси — «Маърифат МЕДИА» МЧЖ директори +1\nДАВОМИНИ ЎҚИШ... Чарос НИЗОМИДДИНОВА\nЧарос НИЗОМИДДИНОВА (Солиҳа УМИД)1994 йилда Фарғона вилоятининг Риштон туманида туғилган.2012–2018 йилларда Ўзбекистон Миллий университетининг журналистика факультети бакалавр ва магистратура босқичларида…\nДАВОМИНИ ЎҚИШ... Маърифат НУР\n1987 йилда Қашқадарёнинг Шаҳрисабз туманида туғилган. 2006-2010 йилларда Ўзбекистон Миллий университетининг журналистика факультетида таҳсил олган. «Маърифат» газетаси, Ўзбекистон Миллий телерадиокомпанияси…\nДАВОМИНИ ЎҚИШ... Зуҳриддин ИСОМИДДИНОВ\n1953 йилда туғилган. 1971-1976 йилларда Тошкент Давлат университетининг Журналистика факультетида таҳсил олган. Ўзбекистон Фанлар академияси Тил ва адабиёт институти илмий…\nДАВОМИНИ ЎҚИШ... Сотволди РАЖАБОВ (Соҳиб МАНЗУР)\nСотволди РАЖАБОВ (Соҳиб МАНЗУР)\nСотволди РАЖАБОВ (Соҳиб МАНЗУР)1946 йилда Андижон вилоятида туғилган.1970 йилда Тошкент Давлат университетининг журналистика факультетини битирган. «Муштум» журналида, Ўзбекистон телерадиокомпанияси адабий-драматик…\nДАВОМИНИ ЎҚИШ... Умид БЕКМУҲАММАД\n1975 йилда Хоразм вилоятида туғилган, 1997 йилда Урганч Давлат университетининг тарих факультетини тугатган. Умид Бекмуҳаммад — тадқиқотчи олим.\nДАВОМИНИ ЎҚИШ... Шавкат РАЗЗОҚОВ\n1955 йилда Хоразм вилояти, Хива туманида туғилган. Мутахассисликлари: электрон техника муҳандиси, сиёсатшунос. Шавкат Раззоқовнинг психологик таҳлилларга асосланган «Раҳбарлик санъати», «Тақдирнома»,…\nДАВОМИНИ ЎҚИШ... Ноила ХОЛМУҲАММАД\n1981 йилда Фарғона вилоятида туғилган. 1998-2002 йилларда Абдулла Қодирий номидаги Тошкент Давлат Маданият институтида таҳсил олган. «Маърифат саодати» газетасининг доимий муаллифи.\nДАВОМИНИ ЎҚИШ... Манас ДАЛИМОВ\n1974 йил Наманган вилоятида туғилган. 2018 йилдан бошлаб «Маърифат саодати» газетасининг расмий веб-сайтини бошқариб келади. +4\nДАВОМИНИ ЎҚИШ... Хуршид ДАВРОН\n1952 йилда Самарқанд вилоятида туғилган. 1969 йилда Тошкент Давлат университетининг журналистика факультетини тамомлаган. 1974 йилдан 1994 йилга қадар турли нашриёт…


“GO’JA- SAIDAXMAD” xususiy korxonasi (15.05.2013 йилдаги ЛКда рад этилган). Хоразм вилояти, Хива тумани, Журён қишлоғи.\nАмбулатор шароитида терапевтик стоматология ихтисослиги бўйича диагностика, маслаҳат, консерватив даволаш.\n“СТОМА ЛЮКС СЕРВИС” оилавий корхонаси 05.06.2013 йилдаги ЛКда рад этилган). Фарғона вилояти, Қўқон шаҳри, Калвак гузари, 17-сон МФЙ, Шохрухобод кўчаси, 18-уй, 7-хонадон.\n“Хонқа санаторияси” масъулияти чекланган жамияти (15.05.2013 йилдаги ЛКда рад этилган). Хоразм вилояти, Хонқа тумани, Қирқ-ёп қишлоғи.\nАмбулатор ва стационар шароитида неврология, гинекология ихтисосликлари бўйича диагностика, маслаҳат, консерватив даволаш, физиотерапия, ультратовуш ва клиник лаборатория диагностикаси.\n“Қудрат дента сервис” хусусий корхонаси (15.05.2013 й ЛКда рад этилган). Хоразм вилояти, Шовот тумани, Бешмарган қишлоғи.\n“STOMO CERVICE CERAMICA” МЧЖ (05.06.2013 йилдаги ЛКда рад этилган). Андижон вилояти, Шахрихон тумани, Намозгоҳ МФЙ, Шахрихон шох кўчаси 12\n“Abdujalil-Sidiqbobo” xususiy diagnostika markazi (05.06.2013 йилдаги ЛКда рад этилган). Бухоро вилояти, Ғиждувон шаҳри, Чорсу кўчаси, 1/2-уй.\n“TURMUXAMEDOV USMON TURMUXAMDOVICH” МЧЖ (05.06.2013 йилдаги ЛКда рад этилган). Бухоро вилояти, Бухоро шаҳри, Намозгоҳ кўчаси, 91-уй.\n“HUMO STOM” хусусий фирмаси (05.06.2013 йилдаги ЛКда рад этилган). Наманган вилояти, Поп тумани, Поп шаҳри, Н.Ниёзов кўчаси, 3-уй.\n“SOBIR CHUNOY” xususiy firmasi (15.05.2013 йилдаги ЛКда рад этилган). Хоразм вилояти, Гурлан тумани, Бобур кўчаси, 10А-уй.\nАмбулатор шароитида ортопедик стоматология (қимматбаҳо металлардан ташқари) ихтисослиги бўйича тиббий хизмат кўрсатиш.\n“Саттарова Максуда” хусусий корхонаси (15.05.2013 йилдаги ЛКда рад этилган). Хоразм вилояти, Шовот тумани, Шовот маҳалласи\nАмбулатор шароитида терапевтик стоматология ихтисослиги бўйича диагностика, маслаҳат, консерватив даволаш, ортопедик стоматология (қимматбаҳо металлардан ташқари) ихтисослиги бўйича тиббий хизмат кўрсатиш.\n“Кичкинтой-МСХ” тиббий хизмат кўрсатиш (15.05.2013 йилдаги ЛКда рад этилган). Сурхондарё вилояти, Сариосиё тумани, Дўстлик маҳалласи, Т.Хасанов кўчаси, 54-уй.\nАмбулатор шароитида педитрия ихтисослиги бўйича диагностика, маслаҳат, консерватив даволаш.\n“МАРДИ РАВШАНОВ” хусусий тиббий корхонаси (18.03.2013 йилдаги ЛКда рад этилган). Самарқанд вилояти, Иштихон тумани, Ўртақишлоқ фуқаролар йиғини, Арабхона қишлоғи.\nАмбулатор шароитида гинекология ихтисослиги бўйича маслаҳат, диагностика ва консерватив даволаш, стационар шароитида терапия, педиатрия ихтисосликлари бўйича маслаҳат, диагностика, консерватив даволаш, клиник лаборатория диагностикаси.\n“Мўъжиза-Гўзал” тиббий хусусий фирмаси (15.05.2013 йилдаги ЛКда рад этилган). Жиззах вилояти, Пахтакор тумани, Пахтакор шаҳри, Дилором маҳалласи, Наврўз кўчаси.\nАмбулатор ва стационар шароитида терапия ихтисослиги бўйича диагностика, маслаҳат, даволаш, физиотерапия, клиник лаборатория диагностикаси.


Ўзбекистон Республикаси давлат статистика қўмитаси маълумотига кўра, сарҳисоблар энг кўп оммалашган исм сифатида ўғил болаларга Мустафо, қиз болаларга Солиҳа исми кўп қўйилган. Бу исмлар дунёнинг деярли кўплаб мамлакатларида мусулмон аҳли орасида оммабоп ҳисобланади.\nЮртимиз аҳолиси 2019 йил 1 январь ҳолатига 33,3 млн. эканлиги қайд этилган. Йиллик ўсиш сурати эса 597,4 мингни ташкил қилган.\n🕔11:38, 20.03.2020 ✔69\n🕔11:37, 20.03.2020 ✔60\n🕔17:29, 13.12.2019 ✔214\n✔ 69 🕔 11:38, 20.03.2020\n✔ 60 🕔 11:37, 20.03.2020\n✔ 214 🕔 17:29, 13.12.2019\n✔ 174 🕔 16:16, 29.11.2019\n✔ 224 🕔 10:49, 19.11.2019


Таровийҳ намозининг биринчи куни кўтаринкилик билан ўтказилди – КУН УЗ\nГлавная / Жамият / Таровийҳ намозининг биринчи куни кўтаринкилик билан ўтказилди\nТаровийҳ намозининг биринчи куни кўтаринкилик билан ўтказилди\nAnvar 28.11.2017\tЖамият Comments Off on Таровийҳ намозининг биринчи куни кўтаринкилик билан ўтказилди 15 Показы\nҚалбларга мунавварлик улашгувчи, Ойлар султон Рамазон кириб келди. Бу муаззам соатлар барча интиқ мусулмонларнинг қалбига сурур ва хушнудлик бахш этмоқда.\nРамазон ойи кириб келиши муносабати билан юртимизнинг ўткир воизларидан бири Одилхон қори Юнусхон ўғли бошчилигида Шайх Зайниддин жоме масжидида таровийҳ намозининг биринчи куни юскак савия ва кўтаринкилик билан ўтказилди. Имом-хатиб «Ҳақиқий мўмимнинг сифатлари» номли таровеҳий суҳбатларини тақдим қилди.\nАйтиш керакки, таровийҳ намозига Ўзбекистон мусулмонлари идораси раиси ўринбосари, шайх Абдулазиз Мансур ташриф буюрдилар ва барча мусулмонларни Муборак Рамазон билан қутладилар.\nБу йил ҳам мазкур муқаддас ойга катта тадорик кўрилди. Таровийҳ намозларининг ҳар жиҳатдан мукаммал, тинч ва тартибли ўтиши учун масжид маъмурияти ва мутасадди ташкилотлар билан ҳамкорлик йўлга қўйилди. Айниқса, бу йил илк маротаба таровий намози muxlis.uz сайтининг ижтимоий тармоқлардаги саҳифаларидан тўғридан-тўғри трансляция қилингани юртдошларимиз учун ажойиб туҳфа бўлди. Мазкур биринчи бор йўлга қўйилган трансляцияни юртимизда ва дунёнинг турли бурчакларидан туриб 12 минг одам томоша қилди. Ватандош-имондошларимиз ижтимоий тармоқларда ўз миннатдорлик сўзлариларини билдиришди. Жонли эфир бугун ҳам соат 21.30 да бошланади.\nкўтаринкилик Таровийҳ намози\t2017-11-28\nTags кўтаринкилик Таровийҳ намози\nПред. Алмазбек Атамбоевга Қирғизистоннинг энг олий унвони берилди\nСледующая Юзлаб мусулмонлар Манчестерда терроризмга қарши акция ўтказди\nРасулуллоҳнинг гўзал хулқларидан бири\nЧилонзор туманидаги Иккинчи жаҳон уруши иштирокчиларига Президент совғаси топширилди\nМилан суди Берлусконини оқлади


“Uzbek Tigers” жавоб учрашувида “Cuba Domadores” тўсиғидан ўта оладими? (шарҳ)\n15 май, 2017, 19:10 6349\nБутунжаҳон бокс сериялари (WSB) VII мавсум чорак финал илк учрашувида “Uzbek Tigers” Самарқандда амалдаги чемпион “Cuba Domadores” боксчиларини қабул қилиб, 3:2 ҳисобида ғалаба қозонди.\nЭнди бу жамоалар 19 май куни Кубада жавоб учрашувини ўтказади. Кубаликлар тўсиғидан ўтиш учун “Uzbek Tigers" раҳбарияти бугунги кунда ўз вазнида энг кучли бўлган боксчиларни танлади.\nЎз вақтида жаҳон чемпионатларида кумуш ва бронза медалларга эга бўлган Жасур Латипов 52 килограмм вазн тоифасида ҳамон энг кучли боксчи эканини намойиш эта олди. Асли бу вазнда "ўзбек йўлбарслари" таркибида олимпия чемпиони Шаҳобиддин Зоиров жанг қилиши лозим эди. Бироқ, Шаҳобиддин Рио Олимпиадасидан кейин катта рингларда кўриниш бергани йўқ.\nУнинг ўрнига терма жамоага жалб қилинган Жасурбек Латипов эса Осиё чемпионатида нималарга қодирлигини кўрсатди ва натижада “Uzbek Tigers" таркибига киритилди. Кубадаги учрашув Жасурбек учун ўта муҳим аҳамият касб этади. Жасурбек бу таркибда энг тажрибали боксчидир.\n60 килограмм вазн тоифасида ҳам ўзгариш бўлди. Ўзбек боксчилари ўртасида бу вазн етакчиси бўлган Элнур Абдураимов янги мавсумни 64 килограмм вазнда бошлаганди. "Ўзбек йўлбарслари" таркибида иккита жангда қатнашиб, ғалабага эришган Элнур оғирлигини бироз пасайтирди ва ўзи жаҳон ва Осиё чемпионатида совриндор бўлган вазнга қайтди. Бунинг самарасини Тошкентдаги қитъа чемпионатида олтин медаль билан намойиш қилди.\nЭлнурнинг ўзи вазн борасидаги ўзгаришларни SPORTS.uz порталига қуйидагича изоҳлади.\n- Аслида мавсумни 64 килограмм вазн тоифасида бошлаган бўлсам-да, кейинчалик яна ўз вазнимга қайтишим аниқ эди, - деди Элнур Абдураимов. - Биринчидан мен янги вазнда ўз имкониятларимни синаб кўрдим. Иккинчидан бу мураббийларнинг тактикаси эди.\nБугунги кунда юртимизда 69 килограмм вазннинг энг етакчи боксчиси Шаҳрам Ғиёсовдир. Шаҳрамнинг ҳужумкор ва шиддатли жанг усули мухлисларга жуда ёқиши тайин. Фақат Шаҳрам ўз кучига ва имкониятларига бўлган ишончни йўқотмаса, ҳар қандай рақибни ер тишлатишга қодир боксчи.\n81 килограмм вазн тоифасида Бектемир Мелиқўзиевга тенг келадиган боксчи нафақат Ўзбекистонда, балки Осиёда ҳам йўқлигини билиб олдик. Аслида Бектемирнинг жанг услуби мукаммал ҳисобланади. Унинг ҳар бир зарбаси беиз кетмайди. Буни рақиблар ҳам яхши билади. Бектемир ҳар қандай рақибга қарши жангда ғалаба қозониш йўлини билади. Буни Ўзбекистон терма жамоаси ва “Uzbek Tigers" жангларида ҳам исботлаб келмоқда.\nЎта оғир вазн тоифасида Баҳодир Жалолов рингга чиқади. Бугунги кунда юртимизда бу вазнда ундан зўри йўқ. Лекин Баҳодир ҳали жуда ёш ва жаҳон рингларида уни қудрати ҳали тан олинмаган. Шундай бўлса-да, Баҳодирнинг Осиё чемпионати финалида азалий рақиби Қамшибек Конкабаевга қарши ўтказган жанги боксчимизнинг салоҳиятини очиб берди. Агар Баҳодир жангга ҳар томонлама тайёрлана олса, ҳар қандай рақибга етарлича ташвиш туғдира олади.\nУшбу икки кучли жамоанинг Самарқандда ўтказилган учрашувида "ўзбек йўлбарслари" енгилмас саналган рақиб боксчилари устидан зафар қучишга муваффақ бўлди. Айниқса, Исроил Мадримов жаҳон ва Олимпия ўйинлари чемпиони Арлен Лопез билан шундай жанг ўтказдики, кубалик рақиб ҳамюртимизни ғалабасини ўзи ҳам тан олди. Ҳасанбой Дўсматов эса жаҳон чемпиони Йоханис Аргилагога бундан буён энг енгил вазн тахти кимники эканини кўрсатиб қўйди.\nДемак, кубаликлар жамоаси ҳам енгилмас эмас. Буёғини 19 май куни билиб оламиз.\nSPORTS.uz ахборот портали мухлислар номидан “Uzbek Tigers" жамоасига ғалаба тилайди!


“Локомотив” футболчиларининг Олий Лига-2017даги кўрсаткичлари – LOKOMOTIV\nОлий Лиганинг 2017 йилги мавсуми “Локомотив” жамоаси тарихидан зархал ҳарфлар билан ўрин оладиган бўлди. Зеро “темирйўлчилар” жамоаси ушбу мавсумда ўз тарихида иккинчи марта Ўзбекистон чемпионлигини қўлга киритди.\nҚайд этиш жоизки, “Локомотив” Олий Лига-2017ни жуда кўтаринки руҳда бошлади. Мавсум давомида ўз чемпионлик унвонини сақлаб қолишга ҳаракат қилган “Локо” якунда бу ишни муносиб тарзда уддалай олди.\n“Темирйўлчилар” жамоаси 30та учрашув ўтказиб, 22та ғалаба, 4та дуранг ва 4та мағлубият қайд этди. Жамоа 70 очко жамғарган ҳолда Олий Лигада 1-ўринни эгаллади. “Локомотив” футболчилари 67 марта рақиблари дарвозаларини ишғол этишди, шу голлардан биттаси автогол сифатида қайд этилди. Ўз дарвозамиздан эса 20та гол ўтказиб юбордик.\nТаъкидлаш жоизки, “Локомотив” дарвозабонлари Олий Лига-2017да 4 марта дарвозамиз томон белгиланган пенальтини қайтаришга муваффақ бўлишди.\n“Локомотив” ҳужумчиси Марат Бикмаев 26та гол билан чемпионат тўпурарлигини ҳам қўлга киритди.\nЖамоамиз сафида энг кўп майдонга тушган футболчи Сардор Мирзаев бўлди, Тажрибали ярим ҳимоячи Олий Лига-2017нинг барча турида майдонга тушди. Кахи Махарадзе эса фақатгина битта ўйинда майдонга тушмади холос. Грузин ҳимоячиси 29та ўйинда бевосита иштирок этди. Жалолиддин Машарипов эса Олий Лигада 27та учрашув ўтказди.\n“Локомотив” футболчиларига мавсум давомида ҳакамлар жами 46 марта сариқ карточка кўрсатишди. Қувонарли жиҳати шундаки, ҳеч бир футболчимиз майдондан четлатилгани йўқ.\n“Локомотив” футболчиларининг Олий Лига-2017даги кўрсаткичлари:\n# ФУТБОЛЧИ Ўйин Гол\nДарвозабон Маъмур Икромов 5\nДарвозабон Игнатий Нестеров 25\nҲимоячи Шерзод Файзиев 16\nҲимоячи Муҳаммад Коне 17\nҲимоячи Шухрат Муҳаммадиев 21\nҲимоячи Салим Мустафоев 21 1\nҲимоячи Ислом Тўхтаҳўжаев 22 1\nЯрим ҳимоячи Садриддин Абдуллаев 22 1\nЯрим ҳимоячи Икром Алибоев 22 4\nЯрим ҳимоячи Олег Зотеев 25 1\nЯрим ҳимоячи Бобир Давлатов 1\nЯрим ҳимоячи Тимур Кападзе 21 3\nЯрим ҳимоячи Кахи Махарадзе 29 1\nЯрим ҳимоячи Жалолиддин Машарипов 27 6\nЯрим ҳимоячи Сардор Мирзаев 30 7\nЯрим ҳимоячи Санжар Шоаҳмедов 11 4\nЯрим ҳимоячи Диёр Туропов 15 1\nҲужумчи Мурод Бобожонов 22 7\nҲужумчи Олабиран Блессинг Муйива 5 1\nҲужумчи Азиз Амонов 11 1\nҲужумчи Марат Бикмаев 25 26


«Путин 1 соат рўпарамда ўтирди» — Кремлга Голуновни қўлловчи футболкада кирган қиз ичкарида нималар бўлганини сўзлаб берди\nЖаҳон 23:19 / 12.06.2019 74255\nБугун, 12 июнь куни Москвада журналист Иван Голуновни қўлловчи норозилик акцияси ўтказилди. Намойишга чиққанлар Голуновга нисбатан сохта айбловлар қўйилганини қоралаб чиқишди. Норозилик акциясида 400 га яқин одам қўлга олинди. Кўчаларда норозилик намойиши ўтказилаётган бир вақтда Кремлда Россия куни муносабати билан (12 июнь куни Россия Собиқ Иттифоқдан ажралиб чиққан кун. Бундай кунни собиқ Иттифоқнинг қолган 14 давлати мустақиллик куни деб нишонлайди. Россия эса 14 та мустамлакасини расман бой берган кунини Россия куни деб номигагина нишонлайди) маданият соҳасида ўзини кўрсатганлар давлат мукофотлари билан тақдирланишди.\nШахсан Путиннинг қўлидан мукофот оладиганлар орасида пианиночи Николай Луганский ҳам бор эди. У маросимга қизи журналист Анна Луганская билан борганди. Анна Кремлга Россияда охирги кунлар қаҳрамонига айланган Иван Голуновни қўллаб-қувватловчи «Мен/Биз Иван Голунов» деб ёзилган футболка билан борди. Албатта, уни бу кийимда ичкарига киритишмаган бўларди, аммо журналист қиз ўзига хос тактика қўллади. Анна Кремлда нималар бўлгани ҳақида ҳикоя қилди.\n«Мен ҳозир Москва давлат университетининг тарих факултетида магистратура бўлимида ўқийман. Чунки тарих менга доим ёққан. Ўқиш билан бирга Medialeaks нашрида ҳам ишлайман. Биласизми, ҳар хил митингларда, норозилик акцияларида қатнашишга одатланмаганман, лекин Голунов билан боғлиқ вазият мени ўзгача фикрлашга мажбур қилди. Ахир йўқ жойдан бир одамга наркотик қистириб кетиш тўғри эмас-да.\nУнинг ўрнида биз ҳам бўлишимиз мумкин эди. Ҳар бир Москва фуқароси, шундай вазиятга тушиб қолиши мумкин бўлган ҳар қандай одам Голуновни ҳимоя қилиши керак эди. Ахир бу ҳолатга, бизнинг бирор танишимиз ёки яқинимиз ҳам бўлиши мумкин эди-ку, тўғрими?\nМен кўплаб танишларим каби Голуновнинг тақдиридан хавотирга туша бошладик. Дўстларим билан суд биноси олдига бориб «Иван Голуновга озодлик» деб бақирдик ва бу учун ўзимни қайсидир маънода бахтли ҳис қилдим. Шу орқали унга ёрдам бергандек бўлдим гўёки.\nГолуновнинг ишини ёпишгани ва у озодликка чиққани ҳақида ишдалигимда билдим. Ўша вақт шунчалик хурсанд бўлдимки... Голуновнинг чиқишини жонли эфирда кўриб, жуда ҳаяжонландим. Унинг ити учун алоҳида ҳаяжонландим.\nФутболкани кеча сотиб олдим. Аввалига бу футболкани кийиб намойишга бормоқчи бўлдим, лекин Голунов озод қилингач, бунга эҳтиёж йўқлигини сездим. Отам тақдирлаш маросимида унинг ёнида бўлишимни жуда хоҳлаганди. Менинг туйғуларим чалкашиб кетди. Ахир мен Кремлда бўлган вақтда ташқарида одамларни калтаклашаётганди. Шу боис ичкарида ўзимни ноқулай ҳис қилдим.\nБу футболкада Кремлга кирсам, мени кимдир кўради ва бу уларга қандайдир чорлов бўлишини англадим. Отам бошида бу кийимда боришимга қарши бўлди, лекин у менинг фикримни ҳурмат қилади.\nТўғрисини айтсам, Кремлга киргунча жуда қўрқдим. Шу боис футболканинг устидан кўйлак ҳам кийиб олдим. Керак вақтда кўйлакни ечаман деб ўйладим. Отам билан бирга мен, бувим ва бувам ҳам таклиф қилингандик. Буни қарангки, бизнинг жойимиз 1-қаторда экан. Шунда мен хотиржам бўлдим ва Владимир Владимировичга кўксимдаги ёзувни кўрсатиш учун бундай қулай имкон бўлмаслигини англадим.\nУ (Путин) бутун соат давомида менинг қаршимда турди. Путин залга кириб келиши билан кўйлагимни ечдим. У менинг футболкамда нима ёзилганини кўрди ва ёзувларни диққат билан томоша қилди. Путин ёзувларни кўриб хурсанд бўлмади. Балки у шунчаки чарчагандир...\nКўйлакда бўлган вақтим операторлар, фотомухбирлар мени бемалол суратга олишди, лекин кўйлагимни ечиб, футболкада ўтирганимдан сўнг камералар мени айланиб ўта бошлади. Лекин узоқда турган бир оператор мени имлаб, кулди ва катта бармоғини кўрсатди.\nТадбирдан кейин танишларим, дўстларим мени табриклай бошлашди. Мен ғалати ҳолатга тушиб қолдим. Ҳаммаси кутилмаганда содир бўлди. Мен 16 июнь кунги акцияларда ҳам қатнашаман. Голуновга нисбатан ўша ишни уюштирганлар шунчаки ишдан кетишини эмас, жазога тортилишини хоҳлайман. Бундай иш бошқалар билан содир бўлмаслиги керак. Мен полиция ҳеч кимнинг чўнтагига наркотик ташлаб кетмаслигини, бу чиркин муаммо глобал миқёсда ҳал қилинишини хоҳлайман...»,- деб Анна Луганскаянинг сўзларини келтирмоқда «Медуза».


"З" ҳарф билан филтрланган\nНатижалар 1—9 жами 9 тадан\nТаълим олаётган мактаби: Чирчиқ шаҳар Олимпия заҳиралари коллежида 1-курс. Фаолият йўналиши: байдарка ва каноэда эшкак эшиш спорт тури. Халқаро тадбирлардаги иштироки: 2013 йил 3-8 октябр кунлари Киев шаҳрида (Украина) Байдарка ва каноэда эшкак эшиш бўйича Халқоро турнирда иштирок этган. Эришган натижалари:1-ўрин (олтин)...\nЗамонова Гўзал Шавкат қизи\nФ.И.Ш: Замонова Гўзал Шавкат қизиТуғилган сана ва жойи: 1993 йил 4 мартда Қашқадарё вилояти Яккабоғ туманиТаълим олган мактаби: Қашқадарё вилояти Яккабоғ тумани 75-сонли ўрта таълим мактабиТаҳсилолаётган олий таълим муассасаси : Абу Али Ибн Сино номидаги Бухоро давлат тиббиёт институтиФаолият йўналиши: СтоматологияЭришган натижалари :2015 йил “Илмий кенгаш” стипендияси сохиби2016 йил “Ибн Сино” номидаги давлат стипендияси соҳибасиТаржимаи ҳолЗамонова Гўзал Шавкат қизи 1993 йил 4 март куниҚашқадарё вилояти Яккабоғ туманида туғилди. Миллати ўзбек. 2000 йил Қашқадарё вилояти Яккабоғ тумани 75-сонли мактабига 1-синфга қабул қилинди. Мактабни аъло бахоларга якунлаб, 2007 йил Қашқадарё вилояти Яккабоғ туманидаги Маиший касб-ҳунар коллежига ўқишга қабул қилинди. 2012 йил Бухоро давлат тиббиёт институтининг Стоматология фа...\nТаълим олаётган мактаби: Наманган шаҳар 49-сонли умумтаълим мактабида 8-синф.Фаолият йўналиши: Сув полиси спорт тури.Халқаро тадбирлардаги иштироки: 2013 йил 3-16 октябрь кунлари Негри-Сембилан шаҳрида (Малайзия) сув полиси бўйича Халқаро турнирда иштирок этган.Эришган натижалари:1-ўрин (олтин)...\nЗикриллаев Наврўз Исмат ўғли\n2015 yil 21-22 mart kunlari Rossiyaning Qozon shahrida “ЖИВОЙ РОДНИК ” nomli VI Xalqaro festival tanlovidaAn’anaviy xonanda yo’nalish bo’yicha ishtirok etib 1-o’rinni olgan...\nЗияутдинова Шоҳиста Шукурилло қизи\n2012-2013 йилда ДАТК стипендияси соҳиби. У 1992 йил 6 мартда Тошкент шаҳар, Юнусобод тумани, Г.Мавлонов кўчаси 104-уйда ишчи оиласида туғилган. 2011 йил Тошкент темир йўл муҳандислари институтига кириш имтиҳонларини топшириб, давлат бюджети асосида ўқишга қабул қилинди. Булардан ташқари институт миқёсида ўтказиладиган турли маънавий-маърифий тадбирларда, жумладан “ЗИЁ” фестивали, анъанавий тарзда ўтказиладиган “Талабалик баҳори” кўрик – танловида “Қурилиш” факультети номидан ажойиб чиқиши билан иштирок этди. 2012−2013 ўқув йилида ўтказилган иқтидорли талабалар ўртасидаги илмий−амалий анжуманда “Олий математика” фанидан ф.м.н доц. Р.Ш.Исанов илмий раҳбарлигида мақоласи билан фахрли 1-ўринни эгаллади. У нафақат институт миқёсида ташкил этиладиган илмий анжуманларда балки Республика миқёсида “Келажак овоз...\nЗокиров Нодиржон Комилжон ўғли\nФамилия, исми-шарифи: Зокиров Нодиржон Комилжон ўғлиТуғилган йили, куни ва жойи: 12.11.1992 йил, Тошкент шахриТаҳсил олаётган олий таълим муассасаси: Тошкент Педиатрия Тиббиёт ИнститутиФаолият йўналиши: “Педиатрия иши”Халқаро ва Республикадаги анжуманларидаги иштироки:ТошПТИ Талабалар илмий жамиятининг илмий-амалий анжуманларида тезислари ва Россияда ўтказилган XIII-чи минтақалараро ёш олимларнинг ва талабаларнинг “Тиббиётдаги долзарб илмий муоммоларни замонавий ечими” мавзусидаги илмий сессиясида мақоласи билан иштирок этган.Эришган натижаси: 2015-16 ўқув йилида ТошкентПедиатрия Тиббиёт Институтининг “Профессор К.Х.Тагиров” номидагиатоқли олимлар степендияси соҳиби...\nЗокирова Гулфирос Вакилжон қизи\nЗокирова Гулфирос Вакилжон қизи1992 йил 2 январь Фарғона вилояти Қўқон шаҳрида зиёли оилада туғилган. 1999 йилда Қўқон шаҳар ХТБга қарашли 35-мактабга ўқишга кириб, 2009 йилда тамомлади. 2009 йилда Қўқон давлат педагогика институтининг кимё факультетига ўқишга давлат гранти асосида қабул қилинди. Қўқон давлат педагогика институти кимё таълими йўналиши 3- босқич талабаси Зокирова Гулфирос Вакилжон қизи 2012-2013 ўқув йилида Улуғбек номидаги давлат стипендианти бўлди. Талабалик даврининг илк кунлариданоқ илм сирларини астойдил ўрганишга киришди. Берилган топшириқ ва вазифаларни аъло даражада бажарди. Унинг қобилият ва имкониятлари мураккаб тузилишли бирикмаларни номлашда Патерсон ва Ганч-Видман системаларининг қўлланилиши бўйича берилган топшириқларни бажаришда намоён бўлди. У ўзбек тилида бу ...\nЗохиджонова Севинч Зокиржановна\n2013 йил- х/в- Наманганшаҳар олимпия захиралари коллежи ўқувчиси2009 йил-х/в- Спортнинг “Сув полоси” тури биланшуғулланади. 2013 йил-х/в-“Камолот” ёшлар ижтимоий ҳаракати шаҳар Кенгашининг фаол аъзоси.2014 йил Ўзбекистон чемпионати ёшлар ўртасида I-ўрин2014 йилХалқаро турнирда I-ўрин Банкок ш. (Тайланд) 30 октябрь - 10 ноябрь...


Қатар минтақа давлатлари билан тўғридан-тўғри музокаралар учун шартини айтди\nЖаҳон 19:34 / 19.06.2017 11611\nҚатар ўзи билан алоқаларни узган давлатлар билан тўғридан-тўғри музокараларга тайёр. Бу блокада ечилганидан сўнг рўй беради, деб маълум қилди мамлакат ТИВ раҳбари Муҳаммад бин Абдураҳмон Ал Таний.\n"Биз тўғридан-тўғри музокараларни бошлаш ҳақидаги Кувайт ташаббусини қўллаб-қувватлаймиз", - деди у Доҳадаги матбуот анжуманида.\nШу билан бирга, вазирнинг таъкидлашича, бундай мулоқот Қатарга нисбатан киритилган эмбарго ечилгач, рўй бериши мумкин. “Музокаралар босим ва блокада билан кечиши керак эмас. Биз блокадани тугатиб, музокараларни бошлашимиз керак”, - дея ҳисоблайди Қатар ТИВ раҳбари.\n"Блокададан эмас, қонуний услублардан фойдаланиш керак. Ҳаво ва сув ҳудудини тўсиб қўйиш, бизнинг кемаларга Қатарга сузиб келишларига халақит бермаслик керак", - дея қўшимча қилди у.\nШунингдек, Қатар ТИВ раҳбарининг маълум қилишича, “Ал-Жазира телеканалининг сиёсати Қатарнинг ички иши ва бу муҳокама қилинмайди.\n"Улар (Қатарнинг рақиблари – таҳ.) Қатар ички ишларга аралашаётгани ҳақида иддао қилишмоқда. Улар Қатар – кўрфаз давлатларининг коллектив хавфсизлиги учун беқарорлаштирувчи омил, деб айтишмоқда. Ҳеч ким бизнинг ишларга бош суқиши мумкин эмас. "Ал-Жазира" – бу Қатарнинг иши. Қатарнинг минтақавий масалалардаги ташқи сиёсати – бу Қатарнинг иши. Уларга тегишли бўлган барча нарса муҳокама қилиниши мумкин. Қайси масала тегишли бўлмаса – муҳокама этилмайди", - дея қайд этиб ўтди вазир.\nЭслатиб ўтамиз, “Ал-Жазира” намойиши БАА ҳудудида тўсиб қўйилди, унинг Ар-Риёд ва Оммандаги офислари ёпилди.\nАл Таний Қатар рақиблари мамлакатни террорчилик ташкилотларини қўллаб-қувватлаш ва бошқа давлатлар ички ишига аралашишда айблаб, бу борада ҳеч қандай далил келтиришмаганини айтиб ўтди.\n"Улар далил тақдим эта олишмаяпти. Икки ҳафтадан бери шу айбловлар, бироқ ҳеч қандай исбот ёки далил келтирилмади. Биз ОАВдаги айбловлардан кўра кўпроқ нарсани эшитишни истагандик", - дея айтиб ўтди Қатар ТИВ раҳбари Доҳадаги матбуот анжуманида.


Северодвинскда АҚШ дипломатлари поезддан тушириб олинди\n10:35 17.10.2019 (Янгиланган 10:41 17.10.2019) Ҳавола олиш\nРоссиянинг "режимли" шаҳрига киришга уринган АҚШ дипломатлари Северодвинскдан 40 км масофада тўхтатиб қолинди.\nТОШКЕНТ, 17 окт – Sputnik. Россия ва АҚШ орасида навбатдаги дипломатик можаро авж олмоқда. Кеча Россия махсус хизматлари 3 нафар АҚШ дипломатларини Северодвинск шаҳрига кириб келишда поезддан тушириб олишди, РИА Новости ТИВ хабарига асосан.\nУлар хорижий фуқаролар кириши таъқиқланган ҳудудга махсус рухсатномасиз кирмоқчи бўлишган.\n“АҚШ элчихонаси хабарини тўлиқ тасдиқлаймиз. Бу расмий ташриф эди. улар ўз режалари ҳақида Мудофаа вазирлигини огоҳлантиришган, лекин хабар қилинган Архангельск шаҳри ўрнига дипломатлар Северодвинск томон йўл олишган”, - дейилган ТИВ хабарида.\n“Эҳтимол улар ростдан ҳам адашиб қолишгандир. АҚШ элчихонасига Россия харитасини тақдим этишга тайёрмиз”, - дейилган ТИВ хабарида.\nМаълумот учун, Северодвинск шаҳрида Россиянинг марказий денгиз полигони ва энг йирик кема қурувчи заводлари жойлашган. Икки ой олдин у ерда Россянинг энг янги, ядровий двигател билан жиҳозланган ракетасини синовдан ўтказиш вақтида авария содир бўлган эди. Ўшанда “Росатом”нинг беш нафар ходими вафот этган.


Мақолалар мазкур саъна бўйича сараланган: Четверг, 25 Февраль 2016\nБожхона назоратида тезкорлик, аниқлик ва шаффофлик кучайтирилади\nЮртимизда божхона фаолиятини такомиллаштириш ва унинг ҳуқуқий асосларини мустаҳкамлашга оид ислоҳотлар изчиллик касб этмоқда. Ўтган даврда қабул қилинган меъёрий-ҳуқуқий ҳужжатлар тизим самарадорлигини оширишда муҳим асос бўлаётир.\nТошкент шаҳрида Иқтисодий ва илмий-техникавий ҳамкорлик бўйича Ўзбекистон — Болгария ҳукуматлараро комиссиясининг навбатдаги мажлиси бўлиб ўтди.\nБизни жаҳон танийди\nДунё бозорида “Ўзбекистонда ишлаб чиқарилган” брендининг нуфузи тобора ошмоқда. Чунки юртимиз ишлаб чиқарувчилари юқори сифатли маҳсулотлари билан чет эллик харидорларнинг ишончини тўла оқлаган.\nИшлаб чиқаришни маҳаллийлаштириш ва тармоқлараро cаноат кооперациясини кенгайтириш иқтисодий ўсишнинг энг муҳим омилларидан бири ҳисобланади. Шу боис мамлакатимизда кейинги йилларда мазкур йўналишдаги ишларга алоҳида эътибор қаратилмоқда.\nКичик бизнес ва хусусий тадбиркорлик вилоят иқтисодиёти ривожида ҳал қилувчи кучга айланган. Айни пайтда ялпи ҳудудий маҳсулотда уларнинг улуши 67,4, саноатда эса 32,6 фоизни ташкил этаётгани бунинг яққол далилидир.\nЗамонавий, улкан ва ноёб саноат объектлари иқтисодиётимиз равнақига хизмат қилаяпти\nПрезидентимиз мамлакатимизни 2015 йилда ижтимоий-иқтисодий ривожлантириш якунлари ва 2016 йилга мўлжалланган иқтисодий дастурнинг энг муҳим устувор йўналишларига бағишланган Вазирлар Маҳкамасининг кенгайтирилган мажлисидаги маърузасида иқтисодиётни таркибий ўзгартириш, тармоқларни модернизация қилиш, техник ва технологик янгилашга доир лойиҳаларни амалга ошириш учун инвестицияларни жалб этиш борасида бажарилаётган ишлар алоҳида эътиборга лойиқ эканлигини таъкидлади.\nТаърифи етти иқлимда машҳур\nЗардўзлик санъати Бухоронинг “ташриф қоғози”га айланган. Зеро, ҳунармандчиликнинг бу қадимий тури шу ҳудудда ривожланиб, таърифи етти иқлимга кетган. Мен ҳам ушбу касб ортидан барака топдим.\nДемократик ислоҳотларнинг муҳим мезони\nПойтахтимизда Фуқаролик жамияти шаклланишини мониторинг қилиш мустақил институтининг “Ўзбекистонда фуқаролик жамияти ривожланишининг сифат ва миқдор ўзгаришлари” мавзуидаги йиллик ҳисобот конференцияси бўлиб ўтди.\nМунаввар тонг, мусаффо осмон\n... Ҳадемай тўқсон баҳорни қаршилайдиган Расул ота Шукуров неча йилдирки, бир одатни канда қилмайди: саҳарлаб ҳовли рўпарасидаги боққа чиқади. Юртимизнинг тинч ва осойишта яна бир тонги отганидан кўнгли хотиржам тортади. Қалбида шукроналик ҳиссини туяди.


Собиқ генерал очлик эълон қилмоқчи\nТожикистон президенти Миллий гвардияси собиқ қўмондони Ғаффор Мирзоев\nТожикистон президенти Миллий гвардияси собиқ қўмондони, умрбод қамоқ жазосига ҳукм этилган Ғаффор Мирзоев муддатсиз очлик эълон қилишини билдирди.\nБу ҳақда унинг опаси Ойша Мирзоева маълум қилди.\n- Акам унинг номидан судга мурожаат қилиб, келгуси бир ой давомида Олий суд, Бош прокуратура ва президент девони вакилларидан иборат махсус комиссия тузиб, ишини қайта кўриб чиқишларини талаб қилишимизни айтди. “Агар ўша комиссия менинг устимдан чиқарилган ҳукм тўғри эканини исботлаб бера олса, мен қонун қулиман ва қўл кўтариб, таслим бўламан. Агар бордию улар менинг бу талабимни бажармасалар, мен ўлгунимча очлик эълон қиламан”, деган, - дейди маҳбус Мирзоев опаси Ойша.\nШунингдек, собиқ генерал Ғаффор Мирзоев ҳукуматдан унга адвокати билан учрашиш имконияти берилишини талаб қилган.\nЭслатсак, Тожикистон Бош прокуратураси генерал Ғаффор Мирзоевни мамлакат жиноят кодексининг 34 та моддаси, жумладан, одам савдоси, ноқонуний қурол-аслаҳа сақлаганлик, босқинчилик ва ўғирлик каби 104 та жиноят содир қилганликда айблаб, 2004 йилда ҳибсга олинган эди.\nИкки йил тергов изоляторида сақланган генерал Мирзоев иши Тожикистон Олий судида ёпиқ эшиклар ортида кўрилган.\nЯқинлари ва адвокатлари маҳкама жараёнида Ғаффор Мирзоев ўз нисбатан эълон қилинган айбловлар сохта эканини айтган. Шунга қарамай, собиқ қўмондон 2006 йилнинг 11 августида умрбод қамоқ жазосига ҳукм қилинганди.\n2004 йили Тожикистонда ўлим жазосига мораторий эълон қилингани боис умрбод қамоқ жазоси бу мамлакатда олий жазо саналади.\nАдвокат Бузургмеҳр Ёровга кўра, унинг ҳимоясидаги Ғаффор Мирзоевга эълон қилинган учта айблов, яъни собиқ бирлашган тожик мухолифати қўмондони Ризвон Содиров яқинларидан бирини ва Шаҳринав туман ҳукумат раиси Қаландар Ҳайдаров ҳамда шу туман ички ишлар бўлим бошлиғи Абдулло Мирзоевни ўлдирганлик унинг умрбод қамоқ жазосини олишига туртки бўлган.\nАдвокат Ёров Ғаффор Мирзоевга эълон қилинган ҳукм ноқонуний эканини айтади.\n- Президент 2004 йилнинг апрел ойида парламентдаги чиқишида ўлим жазосига мороторий эълон қилинишини маълум қилди. Ўша йилнинг июнида Жиноят кодексига ўзгартишлар киритилди. Ғаффор Мирзоев 2004 йилнинг августида ҳибсга олинди. 2005 йилнинг февралида эса умрбод қамоқ жазоси қонун кучини олди. Шуни назарга олган ҳолда, бугунги кунда Ғаффор Мирзоевнинг талаби тўғри. Яъни у: “сизлар менга умрбод қамоқ жазоси беришга ҳаққингиз йўқ эди, зеро ўша пайтда мороторий эълон қилинган эди” демоқчи, - дейди адвокат Бузургмеҳр Ёров.\nЎтган шу вақт ичида Ғаффор Мирзоев иши қайта кўриб чиқилишини сўраб, Тожикистон парламенти, Олий суди, Бош прокуратурасига мурожаат қилган. Аммо, Ойша Мирзоеванинг айтишича, бу идораларнинг бирортасидан ижобий жавоб олмаган.\nОйша Мирзоева, шунингдек, акасининг хавфли жиноятчилар билан бир камерада сақланаётганидан шикоят қилди. Унинг айтишича, собиқ генерал Мирзоев беш йилдан буён собиқ мухолифат аъзоси ва Ҳизбут-Таҳрир ташкилоти аъзоси ҳамда наркотиклар ноқонуний савдоси билан қамалган учта маҳбус билан бир камерада сақланмоқда экан.\nМирзоева хонимнинг айтишича, ҳатто бир гал маҳбус акасининг жонига суиқасд ҳам бўлган.\nАснода Тожикистон Олий суди раис муовини Басби Мирзоева мамлакат қонунчилигига биноан Ғаффор Мирзоев шикоят аризаси билан мурожаат қилишга ҳақли эканини айтади.\n- Судя унинг шикоят аризасини делоси билан ўрганиб чиқади. Агар судя делода бирорта камчилик сезса, уни қайта кўриб чиқиш учун коллегия судига юборади. Уч кишидан иборат коллегия ҳайъати делони кўриб чиқиб, хулосаларини эълон қилади, - деди Олий суд масъули Мирзоева.\nШу ўринда айтиш лозимки, собиқ генерал, президент Имомали Раҳмоннинг ўтмишда яқин одамларидан бири бўлган Ғаффор Мирзоевнинг даъвоси мамлакатда олтин авф амалда бажарилаётган бир пайтга тўғри келди.\nАммо Тожикистон мустақиллигининг 20 йиллиги муносабати билан эълон қилинган “Авф тўғрисидаги қонун”га кўра умрбод қамоқ жазоси олган маҳбуслар жазоси енгиллаштирилмайди.\n“Бироқ, - дейди Ойша Мирзоева, - нега ватанга хиёнат қилган Маҳмуд Худойбердиев тарафдорлари озодликка чиқиб, Худойбердиевни мамлакатдан ҳайдаб чиқарган президент Миллий гвардияси аскарларининг ҳеч бўлмаганда жазо муҳлати қисқартирилмади?”\nМустақил кузатувчиларга кўра, Ғаффор Мирзоев Тожикистон президенти Имомали Раҳмоннинг энг яқин одамларидан бири бўлган ва унинг ҳукумат тепасига келиши ҳамда 1998 йили Сўғд вилоятига ҳужум уюштирган исёнчи тожик полковниги Маҳмуд Худойбердиев ва унинг армиясини мамлакатдан қувиб чиқаришда ҳам анчагина ҳисса қўшган.


Бозор оралаймиз: Энг арзон гўшт қаерда сотилмоқда?\nБозорлар / Юртимизда A A A\nОктябрь ойи охирида Ўзбекистондаги бозорларда нарх-наво қандайлиги маълум бўлди. Давлат статистика қўмитаси 29 октябрь куни ўтказилган ўрганиш натижаларини эълон қилди.\nКузатув натижасига кўра, 1 кг мол гўштининг (суяксиз гўштидан ташқари) минимал нархи Нукус шаҳрининг “Нукус деҳқон бозори”да қайд этилган (35 000 сўм). Мол гўштининг максимал нархи эса Тошкент шаҳрининг “Миробод деҳқон бозори”да кузатилди (57 000 сўм).\nҚўй гўштининг минимал нархи кузатув натижасига кўра Нукус шаҳрининг “Нукус деҳқон бозори”да (36 000) сўмдан рўйхатга олинган. Максимал нархи эса Тошкент шаҳрининг “Олой деҳқон бозори”да (63 000) сўмдан кузатилди.\nОлиб борилган кузатув натижаларига кўра, картошканинг минимал нархи Тошкент шаҳрининг “Фарҳод деҳқон бозори” ва “Эски жўва деҳқон бозори”да (1 200 сўмдан), максимал нархлари эса Тошкент шаҳрининг “Олой деҳқон бозори”, “Миробод деҳқон бозори”да (4 000 сўм) қайд этилди.\nПиёз маҳсулотининг минимал нархи Андижон шаҳрининг “Янгибозор деҳқон бозори”, “Андижон шаҳар марказий деҳқон бозори”, Жиззах шаҳрининг “Жиззах марказий деҳқон бозори”, Қарши шаҳрининг “Қарши деҳқон озиқ-овқат бозори”, Самарқанд шаҳрининг “Сиёб деҳқон бозори”, “Дамариқ деҳқон бозори”, Гулистон шаҳрининг “Гулистон деҳқон бозори”, Янгийўл шаҳрининг “Ихтисослашган Янгийўл шаҳар деҳқон бозори”, Фарғона шаҳрининг “Фарғона шаҳар марказий деҳқон бозори”да (1 000 сўмдан) кузатилди. Максимал нархлари эса Урганч шаҳрининг “Урганч марказий деҳқон бозори”да кузатилди (3 500 сўм).\nСабзи маҳсулотининг минимал нархи кузатув натижасига кўра Андижон шаҳрининг “Янгибозор деҳқон бозори” ва “Андижон шаҳар марказий деҳқон бозори”, Бухоро шаҳрининг “Бухоро марказий деҳқон бозори”, Гулистон шаҳрининг “Гулистон деҳқон бозори”, Фарғона шаҳрининг “Фарғона шаҳар марказий деҳқон бозори” ва Тошкент шаҳрининг “Фарҳод деҳқон бозори”да (1 000 сўмдан) қайд этилган. Максимал нархи эса Тошкент шаҳрининг “Олой деҳқон бозори”да (5 000 сўмдан) кузатилди.\nТухум маҳсулоти кузатув натижасига кўра, минимал нархи Фарғона шаҳрининг “Фарғона шаҳар марказий деҳқон бозори”, Тошкент шаҳрининг “Қўйлиқ деҳқон бозори”да кузатилди (5 000 сўм 10 донаси). Максимал нархи эса Тошкент шаҳрининг “Қўйлиқ деҳқон бозори”, “Миробод деҳқон бозори”да қайд этилган (10 000 сўм 10 донаси).\nГуруч маҳсулотлари кузатув натижаларига асосан, минимал нарх Нукус шаҳрининг “Нукус деҳқон бозори”да (4 000 сўмдан), максимал нарх эса Тошкент шаҳрининг “Олой деҳқон бозори”, “Миробод деҳқон бозори”да кузатилди (18 000 сўм).\nЎсимлик ёғи маҳсулотарининг минимал нархи Самарқанд шаҳрининг “Сиёб деҳқон бозори”, Гулистон шаҳрининг “Гулистон деҳқон бозори”, Урганч шаҳрининг “Урганч марказий деҳқон бозори”, Тошкент шаҳрининг “Фарҳод деҳқон бозори” ва “Қўйлиқ деҳқон бозори”да (9 000) сўмдан кузатилди. Максимал нархи эса Бухоро шаҳрининг “Бухоро марказий деҳқон бозори”, Тошкент шаҳрининг “Фарҳод деҳқон бозори”да (13 500) сўмдан кузатилди.\nШакар маҳсулоти кузатув натижасига кўра, минимал нархи Тошкент шаҳрининг “Фарҳод деҳқон бозори”, “Миробод деҳқон бозори”, “Эски жўва деҳқон бозори” ва “Қўйлиқ деҳқон бозори”да (5 200) сўмдан кузатилди. Максимал нархи эса Тошкент шаҳрининг “Фарҳод деҳқон бозори”да (7 000) сўмдан кузатилди.\nКиритилди: 13:41 31.10.2019. Ўқилди: 1505 марта. Фикрлар сони: 0 та.\nЎзбекистонда коронавирус: ресурслар поёнига етди, шифохоналар тўлган


Профессионал таълим муассасалари фаолиятини департамент назорат қилади | NORMA.UZ\nПрофессионал таълим муассасалари фаолиятини департамент назорат қилади\nПрезидентнинг 16.06.2022 йилдаги «Олий ва ўрта махсус таълим вазирлиги бошқаруви тизимини такомиллаштириш чора-тадбирлари тўғрисида»ги ПҚ-284-сон қарори қабул қилинди.\nОлий ва ўрта махсус таълим вазирлигининг марказий аппарати тузилмасида:\nПрофессионал таълим-ўқув методик мувофиқлаштириш бош бошқармаси негизида Профессионал таълим муассасалари фаолиятини мувофиқлаштириш департаменти ташкил этилди;\nолий ва ўрта махсус таълим вазирининг профессионал таълимни ривожлантириш масалалари бўйича ўринбосари лавозими киритилди.\nолий ва ўрта махсус таълим вазирининг профессионал таълимни ривожлантириш масалалари бўйича ўринбосари бир вақтнинг ўзида департаментнинг директори ҳисобланади. У:\n- вазирлик тизимидаги профессионал таълим муассасалари фаолиятига раҳбарлик қилади, уларда иш самарали ташкил этилишини таъминлайди, юклатилган вазифалар ва функциялар тўлиқ бажарилиши учун шахсан жавоб беради;\n- профессионал таълим муассасаларида мутахассислар тайёрлаш сифатини, таълим дастурлари мазмуни ва даражасини Таълимнинг халқаро стандарт таснифлагичи ва миллий малака рамкалари талабларига мослигини таъминлайди;\n- иш берувчиларнинг эҳтиёжлари ва таклифлари, илғор хорижий тажриба, иқтисодиётнинг реал секторидаги таркибий ўзгаришларни ҳисобга олган ҳолда профессионал таълим муассасаларида меҳнат бозорида талаб юқори бўлган мутахассисларни тайёрлаш бўйича ишларни ташкил этади;\n- профессионал таълим соҳасида давлат-хусусий шериклигини ривожлантириш, инвестициялар, шу жумладан халқаро молия институтлари маблағларини жалб этиш чораларини кўради, уларнинг самарали ишлатилишини назорат қилади ва бошқалар.\nҚарор билан айрим қонун ҳужжатларига ўзгартиш ва қўшимчалар ҳам киритилган.\nҲужжат Қонун ҳужжатлари маълумотлари миллий базасида эълон қилинган ва 17.06.2022 йилдан кучга кирди.


Ота ўз транспортида рафиқаси ва фарзандини уриб юборди » Новости Узбекистана сегодня: nuz.uz\nНовости Узбекистана → Жахонда → Ота ўз транспортида рафиқаси ва фарзандини уриб юборди\n04-04-2018 10:24 0 578 Рейтинг1 Чоп этиш\nОта ўз транспортида рафиқаси ва фарзандини уриб юборди\nХитойнинг Шаньдун музофотида эркак ҳайдовчи катта тезликда келиб уриб юборган электр скутеридаги аёл киши ҳамда болани аянчли аҳволда ташлаб қочиб кетган.\nЛекин эркак киши ҳалок бўлаётган ўзининг турмуш ўртоғи ва ўғли эканлигини ҳатто тасаввур қила олмасди. Кейинчалик полиция ходимлари томонидан ушланган айбдор ҳайдовчи ҳақиқатни билганида, уввос солиб йиғлаб юборган.\n“Mirror”нинг ёзишича, воқеа гувоҳлари зудлик билан тез тиббий ёрдамни чақиришган. Аммо норасида гўдакнинг ҳаётини қутқариб қолишни иложи бўлмади. Аёл киши эса касалхонада жонлантириш бўлимида ётибди.\nҲалокат олдидан она-бола қариндошлариникига кечки овқатни бирга қилиш учун бораётган бўлган. Эри эса ўз автоуловида худди шу жойга улгуриш учун йўлга чиққанда ана шу бахтсиз ҳодиса содир этилган.


Сирдарёда даҳшатли ЙТҲ 3 нафар одамнинг ҳаётига зомин бўлди - EFFECT.UZ\nСирдарёда «Матиз» ҳайдовчиси автомашина бошқарувини йўқотиб йўл трансфорт ҳодисаси содир этди ва уч киши ҳаётига зомин бўлди. Бу ҳақда Ўзбекистон Республикаси ИИВ ҳузуридаги Тергов департаменти Ахборот хизмати хабар бермоқда.\nМаълум бўлишича, 5 май куни соат 23:30 да 31 ёшли R.M. бошқарувида бўлган «Матиз» русумли автомашинасида Сайхунобод тумани «Дўстлик» МФЙ ҳудудида йўловчилар билан ҳаракатланиб кетаётган вақтида автомашина бошқарувини йўқотиб, йўл бўйидаги П-12 каналига ағдарилиб кетиб йўл транспорт ҳодисасини содир қилган.\nНатижада автомашина хайдовчиси Р.M., автомашинада йўловчи сифатида кетаётган фуқаролар 30 ёшли A.Д. ва 22 ёшли Р.M. (аёл) ҳодиса жойида вафот этган.\nҲолат юзасидан Сайхунобод тумани ИИБ ҳузуридаги Тергов гуруҳи томонидан Жиноят кодексининг 266-моддаси 3-қисми «а» банди (одамлар ўлимига олиб келган транспорт воситалари ҳаракати ёки улардан фойдаланиш хавфсизлиги қоидаларини бузиш) билан жиноят иши қўзғатилган.


ЎзА - АҚШ Президенти Дональд Трамп Эронда ўзгаришлар даври келганини таъкидлади\n01.01.2018 23:12 Чоп этиш версияси\n“Буюк Эрон халқи кўп йиллар давомида таъқибларга дучор бўлди, деб ёзган АҚШ Президенти Дональд Трамп ўзининг Twitterида. - Улар (эронликлар) очлик ва озодлик йўқлигидан қийналмоқда. Уларни нафақат инсон ҳуқуқларидан, балки Эроннинг бойликларидан ҳам мосуво этишмоқда. Ўзгаришлар даври келди”.\nБу ҳақда ТАСС хабар тарқатди.\nТрамп илгарироқ мамлакатнинг ҳозирги раҳбарияти халқ бойлигини “террорчилик йўлида” ишлатаётганини инобатга олиб, Эрондаги оммавий норозиликлар тасодифий эмаслигини таъкидлаганди.\nAl Jazeera телеканалининг хабарига кўра, пайшанба куни аҳоли сони бўйича Эроннинг иккинчи йирик шаҳри саналган Машҳадда норозилик намойишлари бошланган. Намойишчилар кўчага чиқиб, нархларнинг ошишига қарши норозилик билдирган.\nНамойишлар бошқа аҳоли пунктларини ҳам қамраб олган. Associated Press агентлиги хабарига кўра, полиция билан тўқнашувлар оқибатида камида 12 киши ҳалок бўлган.


“Одноклассники” МДҲ мамлакатларининг интерфейс дизайнерлари учун танлов эълон қилди\n14:13 / 03.10.2016\nШу йилнинг 10 октябридан 21 декабрига қадар ҳисоб бўйича бешинчи бор Russian Design Cup мусобақаси бўлиб ўтади. Танлов сайт, мобиль илова ва давлат порталлари яратишдан бекатлардаги дисплейларни безаш, “Ақлли” соатлар учун иловалар яратиш ва маиший ускуналарни бошқаришгача бўлган турли хил топшириқлардан иборат бўлиб, уч босқичда ўтади. Танлов ғолиби Mac Pro ноутбуки соҳибига айланади, яна талабгорларни “Госуслуги”, ICQ ва “Манн, Иванов ва Фербер”лардан совғалар кутади.\nБу сафар талабгорларнинг ишларини “Innova”нинг арт директори Антон Ярусов, Scream School, Bang! Bang! Education ва Британиянинг Дизайн олий мактаби курсларининг нозири Дмитрий Карпов, AIC’нинг бошқарувчи шерик ва бош-дизайнер Сергей Попков, “Одноклассники” лойиҳасининг дизайн гуруҳи раҳбари Леонид Ивахов ва Mail.Ru Group порталининг дизайн жамоаси раҳбари Юрий Ветров баҳолайдилар.\nRussian Design Cup бу ҳар йили ўтказиладиган танлов. Унинг ташкилотчиси “Одноклассники” ижтимоий тармоғи. Баҳолаш эксперт ҳайъат аъзолари томонидан амалга оширилади ва танлов уч босқичда ҳамкорларнинг турли хил топшириқлардан иборат бўлади. Танловда ёш дизайнерлардан тортиб катта компанияларнинг тажрибали арт-директорлари ва менежер-дизайнерлари ҳам қатнаша олади. 2015 йилда танловда Россия, Украина, Беларусь ва Озарбайжондан 210 нафардан ортиқ дизайнер 300 тадан ортиқ ишлари билан қатнашишган.


Бу жаннат ватанга таъзимлар қилай\nРеспублика Маънавият ва маърифат маркази, Ўзбекистон Ёзувчилар уюшмаси вилоят бўлимлари қошида шоир ва носир Fани Мажид раҳбарлигидаги "Нафосат" ижодкорлар клуби кўп йиллардан буён самарали фаолият кўрсатиб келмоқда.\nКлуб машғулотларида мактаб ўқувчисидан тортиб 90 ёшни қоралаган катта ёшдаги ижодкорларгача қатнашиб келади. Айниқса, клуб аъзолари орасида ёш ижодкор қизлар ва аёлларнинг сафи ортиб бораётганлиги қувонарлидир.\nКейинги йилларда клуб аъзоларининг самарали ижодлари улар томонидан чоп этилган шеърий ва насрий китоблар орқали ўқувчиларга тақдим этилди. Мухтасар айтганда, ижод шавқи билан яшаётган "нафосат"чилар чиройли ижод намуналари билан ўз мухлисларини баҳраманд этиб келмоқда. Қуйида клуб аъзолари ижодидан намуналарни эътиборингизга ҳавола этамиз.\nШифокор текширди битта аёлни,\nТез-тезда шамоллаб тураркан аёл.\nАниқлаб бўлгач у барча саволни,\nАёлга деди у юзланиб хиёл:\n-Ваҳима ўринсиз, енгил дардингиз,\nМана бу дорилар сизга қилар кор.\nОтдайин бўласиз парҳез қилсангиз,\nОчиқ ҳавода кўп юриш ҳам даркор.\nСовуқдан эҳтиёт қилинг ўзингиз,\nТабиат қўйнида бўлинг узоқроқ.\nЭҳтиёт қилинг, сиз ўз асабингиз,\nДориларни бошланг сиз бугунданоқ.\nАёл уйга келди, деди эрига:\n-"Оқ тош"да дам олинг, деди шифокор,\nҚишда шуба кийиб арслон теридан,\nЮрсам ҳам бўларкан даволар бекор,\nЕб туринг,-деди у- "грилл, табака",\nАсабингиз ҳеч ким бузмасин,-деди.\nСизнинг касалингиз оғир шунақа,\nБўлмаса қийин, деб маслаҳат берди.\nҚалбим гавҳари улар,\nКўзим нурлари улар,\nҚўлимдан маҳкам тутар,\nМени қучиб эркалар,\nЕтказдилар шу кунга,\nТарбия этиб бирга,\nБўлингиз доим бирга,\nШўхлик қилсам кечиринг!\nДоим соғ-омон юринг!\nОмон, юзларга киринг!\n(Никоҳ тўйи бўлаётган опам Мафтунага)\nОпажоним, бахт уйига қўяр қадам,\nКўз ёшларин яширолмас ҳатто отам,\nБарча хурсанд кулолмайди нечун онам.\nОқ атиргул атридайин нафисгинам,\nФасли баҳор гулидайин опагинам.\nИккимизни қизиқтирган тақинчоқлар,\nБола эдик, талашардик ўйинчоқлар,\nЎйнар эдик биргаликда қўғирчоқлар.\nАримасин юзингиздан кулгу-хандон,\nКелин эмас, қиз бўлинг сиз шўх ва шодон,\nБугун сиз-ла нурлидир ўзга хонадон.\nЧиройини кўриб кўзим қувнайди,\nОқшом ҳам нурли, файзли кўчалар.\nТаърифлашга менинг сўзим етмайди,\nНақадар мафтункор, гўзал бунчалар.\nБу жаннат ватанга таъзимлар қилай,\nЧинордек забардаст буюк бўстонга.\nҚадрига етмасам майли, хор бўлай,\nЖонимни берайин Ўзбекистонга.\n"Уз Сэм Юнг Ко" корхонаси\nишчиси, Андижон шаҳар.\nСоқоли кўкракка тўла ёйилган,\nИкки юзи қизил, дийда чароғон.\nПешонасин усти чўнтоқ ўйилган,\n"Ота бу не чандиқ?" юрт-ку фаровон.\nМенга айтиб берди, бир куни аста,\nБу чандиқ урушдан қолган нишона.\nЖанг қилдим урушда, бўлмадим хаста,\nЎқ шилиб кетганди, қайтдим мардона.\n"Уруш қурсин болам, сизлар тинч яшанг!"\nДоимо дуода бўларди отам.\nТинчлик-олий неъмат, юрибмиз башанг,\nТинчлик саодатдур, уруш-чи-мотам.\nБиз бахтли авлодмиз, истиқлол ҳақдир,\nОзодлик, эркинлик-бизнинг диёрда.\nҚулликдан қутқарди, халқимни тақдир,\nТинч-тотув яшаш бор, бизнинг шиорда.\nДўстимга сирдошу суянчиқ бўлдим,\nЙиқилса дўстона қўлимни чўздим,\nДўстларимни доим мен хурсанд қилдим,\nБугун бир нарсага ўйланиб қолдим:\nОта-онам учун мен нима қилдим?!\nМуҳаббати чексиз менга уларнинг,\nҲатто фидо айлар ўз жонларини,\nМен учун яшайди ҳар онларини,\nХаёлимда турар минг турфа хаёл,\nСезмабман ўз онам жаннати аёл,\nЭнди ожиз кўзим очилди хиёл,\nДилга жо айлади меҳрини онам,\nҲеч кимдан кам қилмай ўсдирди отам,\nАхир улар менинг бахтим-дурдонам,\nАДУ қошидаги академик лицей ўқувчиси.\nЭСАР КУЗНИНГ ШАМОЛИ\nТабиатда ажиб ҳол,\nСилкинади бир ниҳол,\nЭсар кузнинг шамоли.\nПайкалда ҳосил мўл-кўл,\nДеҳқонга тилар оқ йўл,\nДея вақт тиғиз, бўл-бўл,\nПахта, шоли далада,\nИш қизиган паллада,\nБеиш йўқ маҳаллада,\n"Оқ олтин" ризқ-рўзимиз,\nТоғ-тоғ хирмон уямиз.\nСўз, иши бир ўзбекмиз,\nМеҳнат қилиб, шод-хандон,\nБизга қойилдир жаҳон,\nТИЛИНГНИ АЙЛАГИН БОЛ\nБаъзи сўзлар бир пайкон,\nДилни мажруҳ этади.\nАйлар умрингни пайхон,\nАзоб бериб кетади.\nАччиқ сўздан юраклар,\nБарча орзу тилаклар\nҲазон бўлиб сўлади.\nНима чиқса тилингдан,\nЎтказиб сўнг дилингдан,\nЯхши гапни сўйлагин.\nКел биродар, қулоқ сол,\nҚўпол сўздан кечайлик.\nТилимизни айлаб бол,\nСен қандайин сирли синоат,\nЮпанаман хафа маҳалим.\nСенда бордир кучли мурувват,\nБор дардимга ўзинг малҳамим.\nЭзгуликка чорлайсан нуқул,\nСавоб ишга йўллайсан буткул.\nҲаётимни этасан гул-гул,\nЁмонликлар ёниб бўлар кул.\nОсмондаги ойга тенглайман,\nСен қалбимга нурлар сочасан.\nСени севиб тиним билмайман,\nҲар сатрингда дилим очасан.\nДилим қувнар ёзганим сари,\nҚанча ёзмай толмас қўлларим.\nДилим баҳор каби сар-сари,\nшеърият, сен очдинг йўлларим.\nФотимахон МАШРАПОВА, Андижон тумани.\nЎқитяпсиз бизга китоб,\nЎргатасиз илму одоб.\nДам олмайсиз қишу ёзлар,\nБайрам қутлуғ, устозлар!\nТаърифга етмас сўзлар,\nЎқитасиз миннат қилмай,\nЎргатасиз тиним билмай.\nҲеч тегмасин сизга кўзлар,\nИстиқлолдан чирой очган Ватаним,\nҚуёш заррин нурин сочган Ватаним.\nЎз бағрида турли миллат халқларни,\nФарзандидек суюб қучган Ватаним.\nЎзбегимга кулиб боқди бахт-иқбол,\nЭрк-озодлик берди буюк Истиқлол.\nБу Ватанда тинчлик, дўстлик барқарор,\nДунё аҳлин қойил этган Ватаним.\nЯшнаб обод бўлсин юртнинг ҳар ёғи,\nМангу порла Истиқлолнинг маёғи.\nЎғлонлари Ватан рамзи байроғин,\nОсмон сайин баланд тутган Ватаним.\nОта макон жондан азиз Ватаним,\nОнам каби меҳри чексиз Ватаним.\nЖаннатмонанд мисли тенгсиз Ватаним,\nЎзбекистон, онамдайин азиз масканим.\nЎз юртим деб Муҳаммад Юсуф ўтди,\nВатан дея шеърлар ёзди, мадҳ этди.\nАбду Набий илҳомланиб юракдан,\nВатаним, деб ушбу шеърини битди.\nКеча эди тухумда,\nБугун мана қўлимда.\nБири қора, бири оқ,\nПатлари бирам юмшоқ.\nЕрдан ушоқ теришар.\n«Чип-чип» дея сўзлашар,\nБаҳор тароватин билдириб ошкор,\nБоқ, мана гуллади ям-яшил япроқ.\nКуз етиб ҳазонга айланса ночор,\nКўкламда эди-ку гўзал у бироқ.\nЁзнинг нафасига ишониб баҳор,\nЯпроғу гулларни ёзга топширди.\nЛекин ёз вафосиз бўлди-ку айёр,\nБарглардан ҳусн олиб кузга қолдирди.\nЯпроқлар бунга ҳеч бермайин бардош,\nҚуриди, қовжираб, сарғайиб сўлди.\nДарахт ҳам баргларга бўлмади дарддош,\nҚаҳрли шамоллар изнида қолди.\nБизнинг ҳаёт ҳам япроққа ўхшаш,\nБиз ҳам яшаймиз ёзга ишониб.\nЯпроқнинг оҳи ҳам дардларга туташ,\nБиз ҳам хиёнатдан боргаймиз сўлиб.\nПахтазорга бир дилдор келибди-ю кетибди,\nБунда қандай маъно бор, келибди-ю кетибди.\nНозик белин букмабди, бир мисқол ҳам термабди,\nКасалман, деб у беҳол, келибди-ю кетибди.\nДам ғанимат билмабди, ўз қадрига етмабди,\nҲеч кимсадан қилмай ор келибди-ю кетибди.\nЭгилса боши оғриб, кетармиш кўзи тиниб,\nАйлаб баҳона юз хил, келибди-ю кетибди.\nЭл ишига эп бўлмай, қўлга ғубор қўндирмай,\nБеташвиш-у бедаркор келибди-ю кетибди.\nҲамма қизғин далада, у жонона панада,\nКўзин сузиб у хуммор, келибди-ю кетибди.\nБундайлардан на фойда, жасорат ҳашар жойда,\nВиждони йўқдир мисқол, келибди-ю кетибди.\nМирзамаҳмуд БОТИРОВ, тадбиркор.\nБаҳоримда учиб келдинг мисоли оққуш,\nҚалбимни ром этиб, айладинг сархуш.\nИшқингда туну кун юрарман бехуш,\nОҳ, мени кутмаган армонли севгим!\nДилимни сеҳрлаб олган сен ўзинг,\nОташин муҳаббат солган сен ўзинг.\nҚалбимни яралаб қўйган сен ўзинг,\nБиламан, севмоққа ҳаққим йўқ сени,\nИшқинг оташида кул қилдинг мени,\nГул эдим, сўлдим мен ҳажрингда сени,


Ромелу Лукаку жароҳат олди, у “Реал”га қарши ўйнамаслиги мумкин / CHAMPIONAT.asia\n04:40Карикатура: Марадона вафот этди 1 03:12ЕЧЛ. "Бавария", "Порту" ва "Атлетико" иштирокидаги ўйинлар якунланди 0 02:59ЕЧЛ. Бергамо клуби "Энфилд"да "Ливерпуль"ни таслим қилди! 7 02:55"Реал Мадрид" Миланда "Интер"ни таслим этди 48 02:46Майк Тайсон ўзининг қаҳрамони ҳақида гапирди. Бу "Бобурнинг ойиси" эмас! 23 02:36Коке тарихий натижа қайд этди 0 02:21Азар 3 йилдан кейин яна Чемпионлар Лигасида гол урди 19 02:00Olamsport: Фергюсоннинг жанги аниқ бўлди, Хабиб қайтишига шама қилди ва бошқа хабарлар 0 01:49"Барселона" "Милан" билан нидерландиялик футболчи учун курашади 0 01:23Гвардиоладан қойилмақом натижа 3 01:00ЕЧЛ. "Боруссия М" "Шахтёр"ни мағлуб қилди 6 00:50ЕЧЛ. "Манчестер Сити" муддатидан аввал 1/8 финалга чиқди 3 00:28Марадонанинг вафоти туфайли Либертадорес кубоги нимчорак финал ўйини қолдирилди 6 00:10ЕЧЛ. "Атлетико" ва "Бавария"нинг асосий таркиби маълум 3 00:02ЕЧЛ. "Интер" – "Реал": Мариано, Начо ҳамда Васкес бошланғич таркибда 6\nРомелу Лукаку жароҳат олди, у “Реал”га қарши ўйнамаслиги мумкин\n30 окт 09:40\nТеглар : Реал Мадрид ИнтерРомелу Лукаку\n“Интер”да муаммо туғилди.\n“Интер” ҳужумчиси Ромелу Лукаку жароҳат олди. Бу ҳақида клуб расмий сайти хабар берди. Футболчи ЕЧЛ гуруҳ босқичи 2-тури доирасида “Шахтёр”га қарши баҳсда (0:0) чап оёқ сон мушакларини жароҳатлаб олган.\nИталиялик таниқли журналист Жанлука ди Марцио хабарига кўра, Лукаку А Cерия доирасида “Парма”га қарши баҳсни (31 октябрь) ҳамда ЕЧЛ 3-тури доирасида “Реал”га қарши ўйинни (3 ноябрь) ўтказиб юбориши мумкин.\nЛукаку жорий мавсум А Cерияда 5 та ўйинда майдонга тушиб, 5 та гол урди.\nМанба\t: “Интер” расмий сайти\n"Реал Мадрид" Миланда "Интер"ни таслим этди 49\n30 окт 23:37:46\nРеалга омад. Лукаку тузалиб кет.Лалаку\n30 окт 15:00:19\nSaloM MAN YANGIMAN\n30 окт 12:10:20\nXaqiqiy galeador tuzalib ket real bn uyinga keresan


AirPods Max тақдим этилди – 2020 йилги iPhone’дан ҳам қиммат! - Terabayt.Uz\nAirPods Max тақдим этилди – 2020 йилги iPhone’дан ҳам қиммат!\nApple корпорацияси ўзининг илк тўлиқ ўлчамли қулоқчинини тайёрлаётгани ҳақида бир неча хабарлар чиқарганмиз. Лекин у кутилганидек AirPods Studio эмас, балки AirPods Max номи остида намойиш қилинди, деб ёзади UZZOOM.\nЎҚИНГ: iPhone 12 смартфонларидаги муаммони Apple тан олди\nКомпаниянинг таъкидлашича, қулоқчинлар тузилиши шундайки, уларнинг ҳар бир қисми кераксиз босим ва безовталикларсиз инсоннинг бош шаклига мослашади. Юқори қисми алюминийдан ясалган ва нафас оладиган мато билан қопланган, қулоқ ёстиқлари ҳам айланиб, бир-биридан мустақил равишда ҳаракатланади.\nОвозни сўз билан таърифлаш фойдасиз, аммо компания овозни эшитиладиган диапазонда минимал бузилиш билан узатишни ваъда қилмоқда. Ички қисми Apple компаниясининг ўзи ишлаб чиқарган драйверлари билан жиҳозланган. Қулоқчинларга «шаффофлик» режимида ишлай оладиган, шовқинни ўчирадиган фаол тизим қўшилган, унинг ёрдамида фойдаланувчи атрофни эшитиши ёки барча бегона товушларни бутунлай блоклаши мумкин.\nҚулоқчинлар фақат симсиз режимда ишлайди, смартфон ёки компьютерга уланади, заряд олмасдан шовқинни бекор қилиш билан 20 соат ишлаш қобилиятига эга. Зарядлаш учун Lightning улагичи ишлатилади.\nAirPods Max олдиндан буюртма қилиш учун мавжуд, сотувлар 15 декабрга режалаштирилган. Қулоқчинлар бешта рангда тақдим этилган – кулранг, кумушранг, яшил, кўк ва қизил.\nКомпания ўз анъанасига содиқ қолиб, қулоқчинни қиммат баҳолаган – нақ 549 доллар; бу эса 2020 йилги iPhone SE смартфонидан ҳам юқори нарх!\n#Apple #аудио-қулоқчин #қулоқчин #нархлар #симсиз аудио-қулоқчин #аксессуарлар #Apple AirPods Studio #Apple AirPods Max


UFC чемпионларининг кушандаси ёхуд Дана Уайтнинг армонига айланган чемпион!\n13 апрель, 2020, 17:38\nТеглар:ММА | UFC | Фёдор Емельяненко | Дана Уайт\nУ UFC нинг бир қатор чемпионларини мағлуб этганди.\nММА оламида Фёдор Емельяненконинг ҳурмати жуда юқори. Уни бутун дунёда қадрлашади ва эъзозлашади. “Сўнги император” деб ҳам бежизга ном беришмаган. Узоқ йиллар жаҳоннинг биринчи рақамли жангчиси сифатида дуч келган рақибларини мағлуб этиб келди. Гарчи, у ММА йўналишида жаҳоннинг биринчи рақамли промоушенига айланган UFC да бирор марта жанг ўтказмаган бўлса-да, ўз вақтида унданда машҳурроқ бўлган “Pride”даги фаолияти орқали жаҳондаги барча мухлисларни меҳрини қозона олганди. Ҳали-ҳануз уни ушбу спорт тури бўйича биринчи рақамли жангчи сифатида эътироф этишади. Юқорида таъкидлаб ўтганимиздек Емельяненко бирор марта UFC турнирида жанг ўтказмаган. Лекин фаолияти мобайнида ушбу промоушеннинг 6 нафар чемпионини мағлуб эта олганди.\nҚуйида ушбу натижалар билан танишинг:\n1. Атонио Родриго Ногуэра\nБразилиялик мазкур жангчи 2008 йил UFC нинг вақтинчалик чемпионлик камарини қўлга киритади. Фёдор у билан икки бор, 2003 (Pride 25) ва 2004 (Pride FC - Final Conflict) йилларда тўқнаш келади ва ҳар иккисида ҳакамларнинг якдил қарорига кўра, Емельяненко ғалаба қозонади.\nММА оламининг афсоналаридан бири билан ҳам Емельяненко икки бора дуч келади. Улар ҳаётда қалин дўст бўлишганлигини ҳам таъкидлаб ўтиш зарур. Дастлабки жанг 2004 (Pride FC - Total Elimination ) йилда бўлиб, россиялик жангчи биринчи раунднинг ўзида қўлни тортиш “армбар” усули билан ғалаба қозонади. Иккинчи тўқнашув 2006 (Pride 32) йил бўлиб, биринчи жанг сценарийси такрорланади. Фақат бу сафар иккинчи раундда муваффақиятли “армбар” дан сўнг жанг якунланади. Дарвоқеа, Марк 1997 йил UFC чемпионлигини қўлга киритган эди.\n3. Кевин Рендлмен\n2004 (Pride FC - Critical Countdown )йилги бу жангни барча яхши эсласа керак. Чунки жанг бошланиши биланоқ “The Monstr” Фёдорни қийин ҳолатга солиб қўяди. Барча бу сафар “Сўнги император”ни омади келмади, деб турган вақтида россиялик афсона ташаббусни ўз қўлига олади ва фаолиятидаги энг муваффақиятли “кимура” (қўлни қайриш) услуби эвазига ғалабага эришади. Кевин 1999 йил UFC чемпионлигини қўлга киритганди.\nUFC да 2006 йил чемпионликка эришган ушбу атлет 2008 (Affliction – Banned) йил Емельяненкодан қақшатқич мағлубиятни қабул қилиб олади. Жанг бор йўғи 36 сония давом этади. Тим россиялик жангчи томонидан қўл билан йўлланган кетма-кет зарбаларни ўтказиб юборгандан сўнг, мувозанатни йўқотади ва қулайди. Фёдор бундан унумли фойдаланган ҳолда “сабмишн” (бўғиш) билан зафар қучади.\n“Питбуль” номи билан машҳур бўлган беларуслик Орловский 2005 йилда UFC чемпионлигини қўлга киритади. 2009 (Affliction - Day of Reckoning) йил у Фёдорга қарши октагонга кўтарилади. Андрей жанг бошланиши билан ташаббус кўрсатиб ҳужумга ўтади ва бу унга қимматга тушади. Қарши ҳужумдаги қўл билан йўлланган, Емельяненкони ташриф қоғозига айланган зарбаси уни даҳшатли нокаутга туширади.\nТошкентда ташкил этилган GFC турнирига ташриф буюрган Фрэнк Мир UFC нинг 2008 йилги вақтинчалик чемпиони бўлганди. Кейинчалик ўз фаолиятини “Bellator” промоушенида давом эттирган АҚШлик жангчи 2018 (Bellator 198 ) йил Фёдор билан жанг қилади ва биринчи раунддаёқ нокаут эвазига мағлубиятга учрайди.\nГарчи, россиялик спортчи сўнги вақтда бир неча бор мағлубият аламини тотиб кўрган бўлса-да, унга бўлган чексиз ҳурмат ММА оламида асло сўнгани йўқ. Нафақат мухлислар, балки унинг рақиблари ҳам Фёдорни ҳақиқий афсона эканлигини тан олишади. Ҳаттоки, UFC президенти Дана Уайт ҳам Емельяненко ва Брок Леснар тўқнашувини ташкил қила олмаганлигидан, умуман “Сўнги император”ни UFC да жанг ўтказмагани, ҳозирча армони эканлигини таъкидлаб ўтганди.\nБир сўз билан айтган-да, Емельяненко ўзининг бетакрор жанг услуби, рақибларига бўлган хурмати ва интизоми билан бундай юксак эҳтиромга эриша олди.\nВидео Фергюсон машғулотлар жараёнини намойиш қилди (видео)